Udala: Zure zerbitzura > Herritarren partehartzea > Alkatea auzoetan: Artia # Hasiera # Itzuli\n“Alkatea auzoetan” herritarrek parte hartzeko programa: Artia\nCésar Figuerido kalean, 5 zk-tik aurrera, ez dago espaloirik. Eskatzen da 20 metro horietan espaloia egitea.\nHiri-mantentzeko Udal brigadak egin ditu lanak, eta 2018ko irailean amaitu ziren.\nTeodoro Murua kalearen hasieratik Beti Lagunak Elkarteraino ez dago argirik eskuinaldeko espaloian. Jartzea eskatzen da.\nTeodoro Murua kalean argiteria hobetzeko proiektu bat dago eta PIO BAROJA KALEA ETA PORTU PLAZA BERRURBANIZATZEKO OBRAK gauzatzen ari dira.\nNolanahi ere, aurrekoa alde batera utzita, dagoeneko egin dira eskatutako argiteria-lanak.\nKexa adierazi da, argiteria-arazoak daudelako auzoko zenbait tokitan (San Blaseko aldapa, Artiako ibilbidea, Artigako Aritza kalea,...), eta maiz matxurak izan dira, gune zabalak argirik gabe uzten dutenak.\nAzterketa tekniko bat egitea adierazten den arazoari buruz.\nUdal-teknikariek amaitutzat eman dute argiteria mantentzeaz arduratzen den enpresak txosten bat egiteko HA-2017 00581 abisua.\nParke biribileko lurreko goma aldatzea, Pio Baroja kalearen ondoan, oso hondatuta dagoelako.\n2016ko maiatzean amaitu ziren PIO BAROJA KALEKO SEGURTASUN ZORUA ETA HAURRENTZAKO JOLAS-GAILUAK BERRITZEKO lanak.\nEzkiak gehiago kimatzea Dario de Regoyos kalean, haien adarrek ia autoen sabaia ukitzen baitute.\nLorezaintzako Udal Zerbitzuak aztertuko du.\nLan horiek lorezaintzaren mantentze-lanez arduratzen den enpresak egikaritu ditu, kimatzeko kanpainarekin batera.\nPortu plazara jaisten diren eskaileretan euri askoko egunetan ur asko eta lokatza ere jaisten dira, eta hori konpontzea.\nGune horretan jardungo da, baina Portu plaza Berrurbanizatzeko Proiektuaren barruan.\nUrbycolan enpresak egin ditu Pio Baroja kalea eta Portu plaza berrurbanizatzeko lanak. 2017an amaitu zen obra.\nCésar Figuerido kaleko arbolak kimatzea, adar gehiegi baitituzte.\nLorezaintzako Udal Zerbitzuak aztertuko du horren beharrik badagoen.\nLan horiek lorezaintzaren mantentze-lanez arduratzen den enpresak egikaritu ditu 2017ko otsailean zehar, kimatzeko kanpainarekin batera.\nGazteluzarreko bidean zabaldu gabe dagoen zatia zabaltzea.\nProiektu hori Auzoetako Plana osatzen dutenen artean dago, agintaldi honetarako Gobernu Programaren barruan.\n2019ko urtarrilaren 30ean onetsi zen Gazteluzar bidea, Bienabe Artia-Gazteluzar 16 zatia berrurbanizatzeko obren kontratazioa. 2019an egikarituko da.\nTeodoro Murua kalean, arazoak sortzen dira atzeraka aparkatzeagatik, eta istripuak gertatzen dira oinezkoekin. Espaloia zabaltzea eskatzend a, horma murriztuz, eta argiteria gehiago ere bai.\nEskatutako guneko espaloia zabaltzea izan liteke konponbidea, baina, hori eginez gero, aparkatzeko toki-kopurua erdira murriztuko litzateke, baterian aparkatzetik ilaran aparkatzera pasatzeagatik.\nHobetu egin da kaleko argiteria.\nBerroeta Margolariaren kaleko espaloia zabaltzea, zati batzuetan oso estua baita.\nEz da aurreikusten jarduketa hori.\nTeodoro Murua kaleko aparkalekutik futbol-zelairaino, oso espaloi estua dago, eta zabaldu beharra dago.\nKontuan hartu da oinezkoen ardatzak hobetzeko hurrengo jarduketetarako.\nBelartzako parkeak arbola gutxi dituela uste da, eta proposatzen da beste ale batzuk landatzea bide nagusiaren ondoan, bereziki Berrueta Margolariaren kalearen alboan. Bestela, Gain Gainean parkea amaitu ondoren Prudencia Arbide kaleko 10etik 16rakoaren parean jarri zen antzeko zuhaixkak landatzea.\nLan horiek lorezaintzaren mantentze-lanez arduratzen den enpresak egikaritu ditu 2016ko abenduan zehar, kimatzeko kanpainarekin batera.\nEskatzen da Berrueta Margolaria/Pío Baroja gunea berrurbanizatzea, haur-parkearen inguruan, espaloiak berrituz eta baterian aparkatzeko tokiak gaituz.\nAdierazi da Harrobieta kaleko espaloiak egoera txarrean daudela, bereziki etxe elkarri atxikien lehenengo eta bigarren fasean.\n2016ko maiatzaren 16an oharra pasa zaio udaleko langile taldeari espaloietako pitzadurak konpontzeko. Lana 2016/05/26an egin da.\nZurbaran kalearen ondoko parkea zabaltzea, haur-jostailuak jarrita, bertako umeek erabil ditzaten.\n2019ko aurrekontua noiz onetsiko den zain dago.\nIparraguirre kaleko eta Teodoro Murua kaleko lehen zatiko espaloia konpontzea.\nIparragirre kalean aurki jarduketa egitea aurreikusten da.\nIparraguirre kaleko espaloia 2017ko urrian konpondu zen. Teodoro Murua kaleari dagokionez, ez dago ez aurreikusita.\nDario de Regoyos kalean, hormaren maila igotzea, eta hortik, aparkalekua bateria izatetik lerrokoa izatera bihurtuko da, begiratoki bat sortuz Bidasoa aldera eta horrela toki gehiago izateko aukera emanez.\nAzterketa teknikoa egitea proposamenaren bideragarritasunari buruz.\nJarduketa horretarako murru berri bat egin behar litzateke (dagoenak ez luke balioko). baterian aparkatzeko tokia handiagotzeko eta 2,5 metroko espaloi bat edukitzeko, 3 metroko alturakoa izan behar luke, gaur egun duen altura baino gehiago. Hori egiteak eragina izango luke Aldundiko eskumenekoa den Juan Thalamás Labandibar kaleko GI-636 errepidean, eta erreia moztu egin behar litzateke. Era berean, egungo ezponda berritu behar izanez gero, horrek Darío de Regoyos kalean bertan ere eragina izango luke: horrela, espaloia eta aparkalekua itxi behar lirateke obra gauzatzen den bitartean. Aipatutako ezpondan edozein jarduketa egiteko arazorik ez duen lursailetara iritsi behar da, kontuan izanik pisu gehiago jarriz gero, ezegonkortu egingo lukeela. Aipatutako ondorioei gehitu behar zaie dauden zuhaitzak kendu behar liratekeela. Jarduketa Darío Regoyos kaletik egiten bada, Juan Thalamás Labandibar kalean dagoen murruan eraginik ez lukeen lursailetara iristea beharrezkoa litzateke, eta mikrozutoinezko pantaila batez egin behar litzateke goian lursailari eusteko eta, geroago, plataformaren handiagotzea bertan eusteko egitura bat egiteko, eta horretarako aipatutako egiturak Juan Thalamas kalearen mailara iristeko sakonera eduki behar luke. Kasu horretan, bi kaleetan eta zuhaitzetan ere izango litzateke eragina. Ez da aholkatzen aipatutako jarduketa egitea aldi bateko eta afekzioak eta afekzio iraunkorrak neurrigabeak direla irizten direlako eta hori egitea ekonomikoki oso garestia litzatekeenez, plaza kopurua handiagotzeko kostua proportziorik gabea litzateke.\nTorino tabernaren parean, ibilgailuek espaloi gainean aparkatzen dute, eta zulo bat dago oinezkoen, ume-aulkien eta abarren bidea zailtzen duena. Eskatzen da sareto bat jartzea eta toperen bat jartzea espaloian aparkatzea galarazteko.\nEspaloian aparkatzea saihesteko piboteak jartzea aztertzea.\nAbisua pasa da, dauden piboteak berriz kokatzeko espaloian aparkatu ez dezaten.\nEskatzen da Pio Baroja kalerako proiektu berriak galaraz dezala autoak oinezkoen gunera sar daitezen, horrek arriskua baitakar leku horietan jolasean dabiltzan umeentzat.\nProiektuak kalea oinezkoentzat bihurtzea ezartzen duenez, larrialdiko ibilgailuetara murriztuko da sarbidea.\nJose María Franco kaleko 2aren parean dagoen oinezkoentzako pasabidean “irtengune" bat eskatzen da, toki horretan ibilgailuak abiadura handian igarotzen baitira, oinezkoak arriskuan jarriz.\nToki horretako benetako abiadura aztertuko da, radar aforatzailea jarrita, eta, emaitza zein den, abiadura murrizteko eskatutako sakangunea ezarriko da. Aforatzailea jartzeko eskatu zaio Etrari.\nArtaleku-Behobia bidegorria egitea, hirian dagoen bidegorrien sarea hobetzeko, Artiako eta Behobiako herritarrak erdigunera segurtasunez joateko bidea hobetuz eta ibilgailu motordunen erabilera murrizten lagunduz.\nSartuta dago agintaldi honetako Gobernu Programan. Aurki egingo da.\nBestalde, 2014ko abuztuan alternatibak aztertzeko eta Azken Portu eta Behobia arteko proiektua aztertzeko lanak esleitu ziren. 2015eko apirilaren 29an Azken Portu eta Behobia artean ibilbidea eta bizikleta erreia egiteko obraren 1. Fasea gauzatzeko proiektu teknikoa onartu zen, eta 2016ko ekainean beste administrazioetako baimenak emateko daude oraindik.\nAipatutako obrak esleitu ondoren, obrak 2017ko apirilaren 18an hasten dira.\n2018an obrak bukatzen dira\nTeodoro Murua kalearen amaieran, kirol-instalazioen gainean dagoen parkingaren eta hilerriko errotondaren artean, aparkaleku batzuk daude beti hutsik daudenak eta auzoko bizilagunek aprobetxatzen ez dituztenak. Teodoro Murua kalea hobetzea proposatzen da, César Figuerido kalearekin gurutzatzen den tokitik hilerriko errotondoraino (zabaldu, espaloiak hobetu, argiteria hobetu...). kaleari jarraitutasuna emanez eta auzoko egoiliarrak beren ibilgailuak aparkatzera animatuz.\nEz da aurreikusten. Inbertsio handia litzateke, eta ez du ziurtatzen aipatutako aparkalekuak gehiago erabiliko direnik.\nEskailera mekanikoek zailtasunak eragiten dizkie adinekoei eta haur-aulkiei. Igogailu bat jartzea eskatzen da, eta hobetzea ere planteatzen da presentziaz abian jartzeko sistema automatizatuak jarrita.\nEz da aurreikusten. Ez da bideragarri ikusten, aldaparen portzentajea oso altua baita.\nEz dago aurrekonturik toki horretan igogailuak jartzeko. Eskailera mekanikoei buruz, abian jartzeko-gelditzeko sistema abantailaduna izan liteke elektrizitatearen kontsumoa murrizteko, baina horretarako erabilera gutxiko ordu-tarteak izan beharko lirateke (%30eko aurrezpena lortu liteke). Eskailera horiek jarraian eta aldizka erabiltzen direnez, ezin da justifikatu inbertsio hori, eta behin eta berriro abian jartzeak eragin negatiboa edukiko luke kontsumoan eta mekanismoaren iraunkortasunean. Azkenik, jakinarazi behar da eskailera mekanikoak ez direla erabili behar.\nArrapala bat eskatzen da eskailera mekanikoen alternatiba gehigarri gisa, umeen aulkiak, bizikletak eta adinekoak igo eta jaistea errazteko.\nDario de Regoyos kaleko 12-14aren parean beste autobus-geltoki bat jartzea eskatzen dute.\nEz da ikusten geltoki hori beharrezkoa denik. Bus-lineek distantzia minimoak ezarrita dauzkate geralekuen artean, zerbitzua bideragarri izan dadin joan-etorriaren denbora aldetik.\nMikrobusaren beste geltoki bat Cesar Figuerido kalearen amaieran. Adierazi da behealdean geltokiak oso segituan daudela eta auzoaren goialdean, berriz, ez.\nProposamenaren azterketa teknikoa egitea.\nIkuspegi teknikotik proposamena ez da beharrezkotzat jotzen. Cesar Figuerido kaleko geltokitik urrunago dauden etxebizitzak 220 m-ko eremu batean daude eta distantzia horretatik aurrera ez dago etxebizitzarik (Cesar Figueridoko zuzena – aparkatzeko eremua).\nAbiadura murriztailea jartzean Berroeta Margolaria kalean, eskailera mekanikoaren parean.\nAbiadurak aztertu dira.\nBerroeta Margolaria kalean, haur-jostailuen parean, espaloiak aldatzea, ibilgailuen aparkalekuaren eta oinezkoen pasabidearen antolamendua alderantzikatuz.\nHobetzeko aukerak aztertzea.\nEgikaritutakoa egiteko, berrurbanizatu egin beharko litzateke eremu hori. Lanak 2019ko aurrekontu-zuzkiduraren arabera kontuan hartuko dira.\nEskatzen da berriz ere uztea ezkerretara hartzean Juan Thalamas Labandibar kalean, kiroldegiaren parean, ibilbide luzeagoak egitera behartzen baita. Abiadura murriztekoak ere jartzea, oinezkoak gehiago babesteko.\nEz da aurreikusten. Iritzia da bira hori galaraziz egindako aldaketak abantaila gehiago dituela desbantailak baino.\nKiroldegi aurreko semaforoaren programazioa aldatzea; ez dadila hain azkar aldatu, sakatzen denean.\nEz da aurreikusten. Egokitzat hartzen da oraingo programazioa.\nSemaforo-radar bat jartzea kiroldegiaren aurrean, gaur egun ibilgailu askok gorrian pasatzen baitute.\nGurutze-bide alternatibo bat eskatzen da Kiroldegi aurreko errepidean, pasabide jaso baten bidez, semaforoak eragiten dituen trafiko-ilarak saihesteko.\nEz da aurreikusten gaur egun.\nDario de Regoyos kalean, pibote baxuak daude, 50cm ingurukoak, eta aparkatzeko arazoak sortzen dituzte. Altuagoak eta malguagoak eskatzen dira, ibilgailuetan kalteak saihesteko.\nUdaleko Zerbitzu Teknikoek aztertzea.\nUdaleko teknikariei oharra pasa zaie, aztertu dezaten.\nIkuskatzeko bisita egin ondoren, ez da piboterik aurkitu Darío de Regoyos kale osoan.\nCesar Figuerido kaleko aparkalekua zabaltzea ezkerraldean, Buena Vistako muinoko ezponda garbitu ondoren.\nEz da aurreikusten, jarduketa oso garestia bailitzateke.\nMoto gehiegi aparkatuta, Pio Baroja kaleko espaloietan, espaloiko gune estalietan, oinezkoei bide oztopatuz. Motoak estalkipean uzten dira, eta pertsonak busti egiten dira euria denean.\nPio Baroja kalea berrurbanizatzeko prozesuak lagundu egin behar du arazo hori saihesten. Udaltzaingoak ere gehiago zainduko du.\nArazoa konpondutzat ematen da Pio Baroja kaleko eta Portu plazako berrurbanizatzeko obrekin.\nKexa, txakur-kakengatik, jabeek gizalegez jokatzen ez dutelako, eta gainera, modu txarrean erantzuten dute, arreta deituz gero. Antzeko jokabideak ere ikusten dira (zabor-poltsak paperontzietan utzita, txikleak espaloietan, zaborrak edo katuentzako janaria botatzen da leihoetatik, etab.).\nPatruilen korriketan zaintza puntualak egin dira, txakurren jabe batzuen aldetik egiten diren praktika desegokiak kontrolatzen eta zaintzen saiatuz, eta paperontzietan zakar poltsak uzten dituen/dituzten pertsona/k antzematen saiatu dira, baina ez da emaitzarik jaso.\nPio Baroja kaleko 28 eta 30 artean, zaborrak edo katuentzako janaria botatzen da leihoetatik, zikinkeria eta usain txarrak sortuz eta arratoiak erakarriz. Informazio-jarduketa bat eskatzen da, eta zigortzailea, hark emaitzarik ematen ez badu\nUdaltzaingoko gizalegearen agenteek ikuskapenak egitea, gizabidearen aurkako jardun horiek errotik kentze aldera.\nBeste batzuetan tratatu da arazo hori auzokoekin.\nPatruilak kendu egin du auzokoek ikusi duten animalia hilen bat.\nKonponbide izan litezkeenak aztertzen ari dira.\nJarraipena, eta poliziaren ikuskapenen prozesuan dago.\nRecondo fabrikatik hurbil bizi diren bizilagunek kexa agertu dute, fabrika horretako kamioek sortzen dituzten arazoengatik, gune publikoa okupatzen baitute, handik ibiltzea eta aparkatzea zailduz bizilagunei eta Azken-Portu kiroldegiko erabiltzaileei. Irtenbideak eskatzen dira.\nUdaltzaingoari enkargatzea fabrikaren eta bizilagunen artean neurketa egiteko mekanismoa bat bila dezan.\nUdaltzaingoa esku hartzen ari da egoera korapilatsuenetan, gaizki aparkatutako kamioiek ahalik eta traba txikienak eragin ditzaten.\nArazoa da, tokiaren falta dela eta, tamaina handiko kamioien maniobrak zailak direla eta agenteek maniobrak egiten lagundu behar dutela egoera zailenetan.\nAzterketa bat egitea eskatzen da auzoan aparkatzeari buruz, aparkatzeko tokiak hobetzeko eta oinezkoentzako guneak eta autoak aparkatzekoak argitzeko.\nEgin zen eskatutako azterketa hori, eta jarduketa garrantzitsuak egin dira auzoak aparkatzeko gaian.\nHIRI HONDAKIN SOLIDOEN BILKETA / BIDE GARBIKETA\nAzken Portun banaka zeuden edukiontzi berde batzuk kendu dira; horrek zaborra kalean uztea eragiten du leku batzuetan “edukiontzi-irlarik” ez dagoelako etxadi batzuetatik hurbil. Berriz jartzea eskatzen da.\nKexa, espaloiak gaizki garbitzeagatik. Gutxiago garbitzen den sentsazioa dago, gune belztuak sortuz (Artiako ibilbidea jarri da adibidetzat), eta auzoan, edukiontziak berriak ez direnekin ordezten direla, Irungo beste leku batzuetakoak berrerabiliz.\nLan horiek egiteko abisua Txingudiko Zerbitzuen Mankomunitateari helarazteko konpromisoa hartu da..\nMaiatzean garbiketa sakona egiten da. Edukiontziak hornitzeari buruz, modu berean jokatzen da Irungo gune guztietan: konpondu eta pintatu egiten dira berriro erabiltzeko.\nMarea biziak direnean, arratoi asko agertzen da. Arratoiak hiltzeko jarduketa gehiago eskatzen da.\nArratoiak hiltzeko jarduketak egiten dira, herritarrek hala eskatzen dutenean.\nArtigako Haritzako 2ko garajeen irteeraren ondoan jarri berri diren zabor-edukiontziak leku hobean kokatzea eskatzen da, ikuspen-arazo handia sortzen baitute garajeetatik irteterakoan.\nTxingudiko Zerbitzuen Mankomunitateari helaraztea, arazoa aztertu eta irtenbidea bila dezan.\n2016/05/06an oinezkoen babesgunea jarri da garajeko irteeratik eskuinaldean.\nAdineko Gizarte Zentroa eskatzen da auzorako.\nIritiza da Palmera-Monteroko Auzo Etxe berrian gaituko den adinekoentzako Gizarte Guneak funtzio hori beteko duela Artia auzorako.\nEskatzen da udal baimenak arintzea, Movistarren zuntza zabaltzea ahalik eta lasterren gauza dadin.\nTelefonia lizentziak prestutasunez tramitatzen dira administrazioaren aldetik. Kontuan hartu behar da azpiegitura horiek ezartzeak bide publikoan garrantzia duten jarduketak dakartzala eta planteamendu desegoki batek arazo larriak ekarri ahal dituela herritarrentzat. Horrela, obren garrantziak hala eskatzen duenean, telefonia konpainiek beharrezkoa den dokumentazio teknikoa aurkeztu beharra daukate proiektatutako obra eta eraginpeko urbanizazioa behar den moduan gauzatuko direla bermatzeko. Errazteko asmoz, orain arte dauden ohiko bitartekoez gain, Irungo Udala bitarteko batzuk eskaintzen ari da eskaerak eta dokumentuak bitarteko telematikoen bidez aurkezteko (Administrazio Elektronikoa), eta, gainera, gestiorako barruko prozedurak arrazionalizatu dira espedienteen tramitazioa ahalik eta azkarrena eta eraginkorrena izan dadila. Hala ere, kasu jakin batzuetan prozedura horiek luzatu ahal dira arrazoi desberdinengatik, eta ez dira beti udalari leporatzekoak.


Skt NURCaptcha – WordPress plugina | WordPress.org Euskara\nCarlos E. G. Barbosa-(e)n arabera\nmenrf 2016(e)ko irailaren 16(a)\npascolodoro 2017(e)ko otsailaren 7(a)\nderosieres 2017(e)ko otsailaren 7(a)\n“Skt NURCaptcha” software librea da. Ondoko pertsonek egin dizkiote ekarpenak plugin honi.\nSkt NURCaptcha 2 eskualde-ezarpenetara itzuli da. Eskerrik asko itzultzaileei beraien ekarpenengatik.\nItzul zaitez Skt NURCaptcha zure hizkuntzara.\nEnglish (US), Portuguese (Brazil), eta Swedish.


Wikiloc - ibilbideak Kalamua-Ziardamendi-Mendaro - Elgoibar, País Vasco (España)- GPS track\nBisitak 1311, kokapena 31\n2009ko Uztailak 25ean eginiko ibilbidea. Elgoibartik irtetzen gera eta Morkaikora igotzen gara, ondoren Iruiturrira jeitsi eta Armaxio baserri ingurutik Arrateruntz goaz. Arratera heldu baino lehen, Usartzarako bidea hartzen dugu. Usartaztik Kalamuara igotzen gara, eta Kalamuatik San Miguel auzora jeisten gara.Ondoren Ziardamendira igotzen gara,eta bertatik Bigoin baserrira jeisten gera, eta ondoren Mendaroko plaza auzora. Bertatik Elgoibarrera itzultzen gera errepidez.\nKaixo, zure lagunak ibilbide interesgarri hau topatu du Kalamua-Ziardamendi-Mendaro https://eu.wikiloc.com/ibilbide-mountain-bike/kalamua-ziardamendi-mendaro-468882 Ondo izan, Wikiloc - Munduko GPS ibilbide eta interesguneak


Nahi al duzu zuk zeuk joan? • ZUZEU\nEhun herritar ere gonbidatuko dituzte notario aurrean egindako zozketa bitartez. Horrela gustatzen zaizkit niri gauzak, demokratikoak eta garbiak, ACDCren kontzertu egunean bezala.\nDagoeneko batzuek esan dute ez direla ospakizunera agertuko, antza, ospatzeko baino, haserre egoteko moduko arrazoiak ei daude gehiago. Niri, egia esan, edukazio txarrekoa ere iruditzen zait halako gauza bat, Lehendakariak gonbidatu eta ez agertzea. Non ikusi da halakorik?\nNik, egia esan, ez dut joaterik izango. Asko poztu naiz gomita jaso dudanean, Gernikako Estatutuak hogeita hamar urte betetzea ez baita txantxa, baina agenda begiratu dut gero, eta ikusi dut egun horretan, 25an, eta ordu berean, gure semearen futbitoko finala dagoela. Ederra jartzen da entrenamentuetara joaten ez banaiz. Pentsa finalera! Lehendakaritzara ezin naiz agertu, beraz.\nAlabaina pena handia ematen du halako ospakizun baterako sarrera alferrik galtzeak. Ez dira maiz izaten antzeko aukerak. Eta bururatu zait agian zeuk nahi izango duzula joan. Pertsonalak eta intransferibleak dira gonbidapenak, baina agian gauzak nola diren esplikatuta, baietz esango dizute. Ausartzen naiz esatera, zu zeu bezalako euskal jendea, ongi etorria izango dela festa horretan. Koloreak orekatze aldera, batez ere.\nAzpiko argazkiari ondo erreparatzen badiozu, telefonoa ere ikusiko duzu ezkerreko aldean behean. Guztiaz arduratzen diren protokolokoak dira. Horiexek lagunduko dizute. Seguru.\nGure gonbitea zeuretzat izatea nahi baduzu, jarri iruzkinetan zeure izen-deiturak. Eta hartu txanpaina kopa bat, geure izenean.\n(Asko bazarete apuntatutakoak, zozketa egin beharko da, ulertuko duzunez).\n3 pentsamendu “Nahi al duzu zuk zeuk joan?”-ri buruz\nsapi 2009-10-21 13:27\nPlan hobea dut nik egun horretarako: ordu horretan genitalak harri batekin kolpatu behar ditut, sentitzen dut…\nTxantxangorria 2009-10-21 22:59\nNik ere plan hobea dut egun horretarako izan ere…esto…ba, egia esan horaintxe bertan ez dakit zer, baina ziur zerbait hobea egingo dudala egun horretan.U-25 “GEZURRAREN EGUNA”\nez dakit nik ba... 2009-10-22 21:32\nez, eskerrik asko. 30 urte estatutoari ezezkoa emoten ta orain gu engainatu gurean dabiz? ez!! ez!! patxi and company mozkortu daitezela nire partez!!


Webgune honen helburua\neuskal nortasuna duten eta herrian aspalditik sustraituta dauden\nkirol eta jokoen ezagutza zabaltzea da.\nEuskalduna lurralde hauetan antzinatik sustraituta dagoen herri bat da. Nortasun sendo bat duen komunitate bat da. Nortasun honen ezaugarri nabermenenak hizkuntza eta kultura dira, eta kultur ondare honen barnean kirol eta jokoen esparrua atal garrantzitsua da.\nEuskal Herriak duen ingurune fisiko gogorrean herritarrek izan dituzten jardunek, euskaldunen nortasunaren ezaugarri egin ditu indarra eta lehiakortasuna. Horregatik, joko eta kirol gehinetan indar eta erresistentzia handia izatea ezinbestekoa da.\nEuskal kirol eta jokoen barnen, euskal nortasun berezia duten kirol eta joko hauek bildu ditugu: pilota jokoa, estropadak, herri-kirolak eta beste kirol eta joko batzuk.\nEuskal Pilota, gure kirolen artean gehien egiten denetakoa izango da (nazioartean ere ezaguna), eta argi dago sustraia Euskal Herrian duela. Beraz, euskal kirolen artean aipamen berezia egitea ezinbestekoa da.\nEstropaden kasuan, kantauri itsasoan sortutako kirol bat da, eta beste herri-kirolen modura, lan-jardun batetik sortua. Beraz, honi ere, leku berezia gordeko diogu.\nHerri-kirolen esparru zabala garrantzitsua izan da gure herrian, eta oso sutraitua dago landa nahiz kosta eremuetan. Herri honen izaera bereziak egunerokotasuna entretenimendu eta joko bihurtu izan du. Herri-kirolak Euskal Herrian, baserri giroan edota kostako arrantzale giroan, herritarrak antzinatik aritu izan diren kirol eta jokoei deitzen diogu. Hauetariko asko bertan sortuak dira, baina beste batzuek munduko hainbat lekutan ere tradizioa badute.\nGaur egun, kirol eta joko guzti hauek araututa daude, eta ohikoak dira lehiaketak. Berez, Herri Kirol Federazioak 18 herri-kirol ditu arautuak: aizkora proba, sega jokoa, harri jasotzea, sokatira, idi-proba, asto-proba, zaldi-proba, gizon proba, lasto altxatzea, lasto botatzea, lokotx biltzea, trontza, zaku eramatea, orga jokoa, ingude altxatzea, txinga eramatea, ontzi eramatea, harri zulaketa.\nHerri-kirolak aspalditk jokatu izan dira, baina lekuko idatziak urriak dira, herri xehea baserri eta arrantzale giroan aritzen baitzen. XX mendean hasten da egunkarietan oihartzuna izaten.\nBaditugu beste kirol edo joko batzuk herrian ongi txertatuta daudenak, baina ohiko sailkapenetatik kanpo gelditzen direnak. Hala nola: ahari jokoa, artzain-txakur lehiaketak, palanka jaurtiketa, bolo jokoa, toka, e.a.


Pedro Berruguete - Wikipedia, entziklopedia askea.\nParedes de Nava, 1450 (egutegi gregorianoa)\nÁvila, 1504 (egutegi gregorianoa) (53/54 urte)\nPortrait of Federico da Montefeltro with His Son Guidobaldo (en)\nPedro Berruguete (Paredes de Nava, 1450 inguruan - Ávila, 1504 inguruan) Espainiako eskultore eta margolaria izan zen. XV. mendearen bigarren erdiko artistarik nabarmenetakoa zen. 1477 inguruan Italian izan zen, Urbinon, Federiko da Montefeltro dukearen zerbitzuan, Ganteko Justok hasitako lanari jarraia ematen. Antza denez, haren eskutik atera ziren dukearen gelako Gizon Ospetsuak saileko 28 irudimenezko erretratuetako gehienak. Halaber, bereak bide dira Dukearen eta semearen erretratua eta Arte liberalen alegoriak, gela hartako apaindura osatzen zuten koadroak. Dukea hil ondoren (1482) Espainiara itzuli zen, eta asko lagundu zuen Errenazimentuak ekarri zituen berrikuntzak hedatzen. Berrugueteren lan batzuk galdu badira ere, Toledoko Katedralerako egin zituen freskoetatik asko gorde dira. Horien artean, Avilan pintatu zituen lau erretaulak ditu aipatzekoak. 1499an hasi zuen handiena, baina artista hil zelarik amaitu gabe gelditu zen; beste hiruak Santo Tomas komenturako egin zituen (elizako erretaula nagusia eta Santo Domingo eta San Petri Martiriari eskainitakoak). Garbi nabari da erretaula horietan zeinen artetsu egokitu zituen Italiako Errenazimentuaren oinarriak Gaztelako urrezko hondoen oparotasunarekin. Aipamen berezia merezi dute, bestalde, Paredes de Navako bi erretaulek.\nWikimedia Commonsen badira fitxategi gehiago, gai hau dutenak: Pedro Berruguete\nPalentzia probintziako jendea\nXV. mendeko margolariak\nOrriaren azken aldaketa: 15 iraila 2020, 17:42.


MSN eta Huluko atariek nabigatzailean irauten duten cookieak erabiltzen dituzte, erabiltzaileak ezabatu arren | Consumer\nMSN eta Huluko atariek nabigatzailean irauten duten cookieak erabiltzen dituzte, erabiltzaileak ezabatu arren\nEnpresek praktika hori onartu dute eta erretiratuko dela jakinarazi dute.\nMSN eta Hulu Interneteko atariek onartu dute beren sistemetan hain potenteak ziren cookieak sartu zituztela eta erabiltzaileen nabigatzaileetan geratzen zirela, haiek ezabatzen saiatu arren. Stanfordeko Unibertsitateko ikerketa batek alarma piztu zuen praktika horren inguruan, eta, horren ondorioz, bi enpresek erretiratuko zirela jakinarazi dute.\n“Hori guztiz bateraezina da gure asmoekin eta enpresaren politikarekin. Gunearen kodea kendu dugu”, dio MSNko Mike Hintzek. Hulutik, bere arduradunek antzeko adierazpenak egin dituzte, praktika hori abian jarri dela argitzeko ikerketa hasi dutela ziurtatzeko.\nStanfordeko ikertzaileek jakinarazi dute MSN eta Hulu ez direla mota horretako artxiboak dituzten orri bakarrak. Beste atari batzuekin harremanetan jarri direla ziurtatu dute, kentzeko, baina ez dute beren izena jakinarazi.\nErabiltzaileek Interneten egiten dituzten ekintzen informazioa gordetzen duten fitxategi-motak dira cookieak. Normalean, nabigatzaileetatik ken daitezke, eta, horri esker, erabiltzaileen arrasto digitala desagertu egiten da. Hala ere, badira prozesu horrekiko erresistenteak diren cookie batzuk, gordetako informazioa berreskuratzen dutenak, mantentze-lanak egin arren, eta pertsonen pribatutasuna arriskuan jartzen dutenak.\nOro har, cookieak onuragarriak izan daitezke erabiltzaileentzat, Sareko nabigazioa bizkortu egin baitezakete. Gai dira guneen pasahitzak gogoratzeko eta web atari batzuetan markatutako lehentasunak gordetzeko. Baina oso artxibo erabilgarriak dira enpresentzat, zibernautek egindako ekintza guztien jarraipena errazten baitute. Erabiltzaileen jatorria, bisitatzen dituzten orriak edo haien jarduera gogokoenak bezalako informazioa oso datu baliotsuak dira publizitate-agentzientzat.\narrasto digital artxiboak cookieak navegadores-eu pasahitzak


Olaberria - Gipuzkoako Eskola Txikiak eskola, herri eta auzo txikiak bizirik!\nOlaberria Herri Eskola\nHelbidea: San Joan plaza. 20212 Olaberria\nIkasle kopurua: 33\nFesta: Bai. 2013.\nOlaberria, 900 biztanle inguruko herri txikia da, herri-guneaz gain biztanleria nahiko sakabanatua duena. Hiru gune bereizten dira, bakoitza bere ezaugarri propioekin. Hizkuntza, testuingurua, egoera sozio-ekonomiko guztiak eskolaren egunerokotasunean eragin zuzena dute. Landa eremua nagusitu arren, industrigune garrantzitsua ere badu Olaberriak, gune ezberdin horiei esker kultura, ohitura eta\ninteres desberdineko herri aberatsa osatuz.\nOlaberriak, betidanik izan du eskola, garai desberdinetan aldatuz joan dena, bai kokapenaren aldetik baita eskola beraren garapenetan aldetik ere.\nIkaslea bera da bere ikaskuntza-prozesua eraikitzen duena, eta horretarako, aurreko jakintza eta trebezietatik abiatzen da jakintza berria ikastera. Beharrezkoa da, beraz, haurra ikaste prozesu hori ahalbidetuko duen egoera esanguratsuetan eta ezberdinetan kokatzea.\nDaukagun aniztasun guztia aberasgarria dela pentsatzen dugu. Hori dela eta, ikasleen berezitasunak indartzen saiatzen gara eskolan, norbanakoak izan dezakeen edozein gaitasun beste edozeinen parean jarriz.\nInterakzioa beharrezkoa da\nAurretik ere aipatua dago ikaslea bera dela bere ikaste prozesua eraikitzen duena. Hori gertatzeko, ordea, interakzioa beharrezkoa izango da, interakzio desberdinak, hain zuzen ere.\nKooperazioa beharrezkoa da\nAmaitzeko, interakzioa eraginkorra izan dadin, lanaren planteamendu kooperatiboak egin behar ditugula pentsatzen dugu. Jarrera kooperatiboak garatzea beharrezkoa da gaurko gizarterako, eta aldi berean, ikasleen motibazioa indartzen laguntzen dute lanerako egiten ditugun planteamendu kooperatiboek.\n943 89 91 26\nGurasoen bloga: kuttunolaberria.org


Durangoko tren geltoki azpiko aparkalekuetako prezioa jaistea adostu dute udalak eta Murias enpresak - Durango - Anboto.org\nDurangoko tren geltoki azpiko aparkalekuetako prezioa jaistea adostu dute udalak eta Murias enpresak\nAnboto 2020-06-18 14:07\nLandako Guneko aparkalekuetako prezio berdina edukiko du hemendik aurrera Ezkurdiko tren geltoki azpiko aparkalekuek ere. Urtebeterako sinatu dute akordioa Durangoko Udalak eta Murias enpresak. 400 plaza ditu Ezkurdiko aparkalekuak.\nIma Garrastatxu alkatea eta Julian Rios alkateordea pozik agertu dira sinaturiko akordioarekin. "Denbora askoan gutxi erabili izan da aparkaleku hau, eta orain biziberritu egingo da. Kokapen paregabean dago gainera, erabiltzaileak zuzenean Ezkurdi plazara irtengo baitira". Durangoko komertzioarentzako ere positiboa izango delakoan daude. "Kanpotik etortzen direnei Durangon kontsumitzen lagunduko die". Aparkalekua eta tren geltokia konektaturik daude, eta trena erabiliz gero autoa bertan egun osorako uzteak 0,80 euro balioko duela adiererazi dute udal ordezkariek. "Aparkalekuen eskaintza hobetuko du, eta jendea Durangora gerturatzeko alternatiba ona dela uste dugu".\nDurangoko Udalak eta tren geltoki azpiko aparkalekua kudeatzen duen Murias enpresak urtebeteko akordioa sinatu dute aparkalekuko tarifak LESAkoekin berdintzeko (Durangoko Udalak kudeatzen du hau). Urtebeteren ostean, zerbitzua luzatu ahalko dute, bi aldeak ados egonez gero.


» Datozen egunetarako ipar haizea nagusi eta beraz tenperatura freskoak eta euria. laino guztien gainetik\n« Asteburuan eguraldiak hobera egingo du, baina hodeiak ere izango ditugu.\tBihar eguraldi bikaina, etzi beroa eta ekaitz arriskua eta igandean iparra, hodeiak eta freskoago. »\tDatozen egunetarako ipar haizea nagusi eta beraz tenperatura freskoak eta euria.\nPublished 2009(e)ko Abuztuak 6\tIragarpenak\n1 Comment\tEgun dotoreak izan ditugu, baina gaurtik aurrera iparrak hartuko du agintea eta horrekin badakizue zer izango dugun. Alde batetik hodeiak eta euria eta bestetik tenperaturak behera egingo duela. Gainera, honi ezegonkortasuna ere gehitu behar zaio, bereziki larunbatean eta beraz ekaitzak ere ezin dira baztertu.\nBihar Euskal Jai eguna ospatzeko eguraldiak ere ez digu hondartzarako aurpegia erakutsiko eta beharbada jai honetaz gozatzeko hobeto izango da. Zeruan hodeiak izango dira nagusi eta euri pixka bat ere egin dezake, bereziki goizean. Gero, eguerditik aurrera, hodeiak hor egongo dira baina euria egitea zaila izango da eta gainera ostarteak ere irekitzea posible da. Tenperatura maximoa 20 ºC inguruan geratuko da, beraz jantzia ipintzeko tenperatura aproposa.\nLarunbata izango da egunik ezegonkorrena eta egun guztian zehar hodeiak eta euria izango dira nagusi. Gainera, zaparradak mardulak izan daitezke momentu batzutan, bereziki arratsalde eta gau partean. Tenperatura bere horretan mantenduko da.\nIgandean hodeiekin eta euriarekin esnatuko gara eta pixkanaka hobera egingo du, baina asko kostako zaio. Arratsaldean ostarte batzuk ikusteko aukera izango dugu eta tenperatura 20 ºC-ren bueltan.\nLaburbilduz, iparraren baitan geratuko gara hurrengo 3-4 egunetan eta horrekin tenperatura freskoak, hodeiak eta euria izango dira nagusi. Dena den, bihar Euskal Jai eguna ospatzeko ez da hain eguraldi txarra izango. Batzutan eguraldi beroak eta eguzkitsuak jendea hondartzarako bidean jartzen du eta bihar seguraski festarako bidean jarriko ditu, eta horrek anbiente polita sortu dezake, eta esandakoa euria goizean zertxobait egin dezake, baina eguerditik aurrera arintze bat nabarituko dugu. Ondo ibili\n1 Response to “Datozen egunetarako ipar haizea nagusi eta beraz tenperatura freskoak eta euria.”\n2009(e)ko Abuztuak 7 at 16:23\tHori-hori Joseba! Denok festara! Bestela ere hondartzako aukera badago eta… nahiko abandonatuta utzi gaituzu bi astean baina esker onez hartzen dizugu zure partea. Ondo pasa Euskal Jaia!!!


Tao Te Ching (27) - EMAIONK\nBy joseaizbarrena on 2017-11-03\nBidaiari on batek ez du egitasmo zehatzik,\nezta helmuga jakinik ere.\nArtista on batek senari ematen dio agintea\ngidatzeko nahi duen tokiraino.\nZientifiko on bat kontzeptuetatik aske da,\nburua erabat irekitzen baitio dena delako agerpenari.\nHartara, Maisua denen eskura dago,\neta ez du inor baztertzen.\nPrest da aukera guztiak erabiltzeko,\neta ez du bat bera ere alferrik galtzen.\nArgitasuna haragi egitea deitzen zaio horri.\nPertsona jantzi bat pertsona ezgai baten\nmaisua besterik ez da, ezta?\nPertsona ezgai bat pertsona jantzi baten\nlangaia besterik ez da, ezta?\nNahiz eta oso pertsona argia izan,\nhori ulertzen ez baduzu, galdu eginen zara.\nHorixe da sekretuetan handiena.\n“Gazteak baleki, zaharrak baleza” dio esaera zaharrak. Hau da, gazteak jakinduria balu, eta zaharrak egiteko ahalmena… Zaharrak ziren garai batean jakinduriaren gordailu eta , beraz, haren irakasle. Zekiten guztia irakatsi behar izaten zieten haien ondorengoei, jakinda “guzti” hura oso mugatua zela, ezinbestean. Horregatik behar izaten zuten “buru irekia”. Eta horregatik beragatik irakastea ez zen doktrinatzea. Oinarrizko lana zen hura, bizirik irauteko, bide bakarra baitzen jakinduria metatuz joan, eta, aldi berean, eboluzionatzeko esperientzia berrietan oinarriturik.\nGaurko egunean, berriz, gauzak asko aldatu dira: irakasbideak, irakasmoldeak… beste tankera bat hartu dute. Etxekoaz gain, eskola, hedabideak, Internet… ditugu eskura, eta erabat aldatu da jakinduria transmititzeko eta jasotzeko modua. Nolanahi ere, Lao Tse-k aipatzen dituen oinarriak oso kontuan hartzeko modukoak dira gaurko egunean ere: ez dakienari lagundu eta irakatsi, dakigun guztia irakatsi…\nBaina, halaxe jokatzen dugu? Prestuasunik dugu premian dagoenari irakasteko? Prest gaude dakigun guztia irakasteko? Edo, nahiago dugu dakigun “apur” horretatik zeozer gorde guretako? Eta, halaxe egiten badugu, zergatik egiten dugu hori? Azaltzekorik gabe geratzeko beldurragatik? Geure buruari garrantzia emateagatik? Ez da askoz hobe erabat hustu eta, aldi berean, esperientzia (eta jakinduria) berriei erabat irekitzea burua eta gogoa? Hori izan daiteke sekretua bide zuzenetik joan eta bidaia ederrak eta interesgarriak egiteko?\nTao Te Ching (28) | EMAIONK 2017-11-10


Reala – Alaves, otsailaren 21ean | EHK\nby 14kirola | 2021/02/04\nReala – Alaves, otsailaren 21ean jokatuko da, igandearekin, arratsaldeko 16:15etan hasita, Anoetako futbol zelaian. V. Euskal Herria Txapela 2020/21 edizioaren hamabigarren partida izango da; bigarren bueltako bigarrena.\nLenenengo bueltako Alaves-Reala, abenduaren 6an jokatu zen Mendizorrotzan. Berdinduta amaitu zuten partida, Alaves 0-0 Reala, golik gabe.\nSailkapenari dagokionez, igande honetan Osasuna-Eibar jokatuko dela ahaztu barik, honela dago: Alavesek 8 puntu eskuratu ditu lehen bueltan. Atzetik, berdinduta daude Osasuna eta Reala, biak bost punturekin. Ondotik, Athletic, hiru punturekin. Eta azken postuan, Eibar, bi punturekin.\nV. Euskal Herria Txapelako partida honen ostean, hurrengo norgehiagoka hauxe izango dugu:\nAlaves – Osasuna, otsailaren 27an jokatuko da, larunbatean, 18:30etan hasita, Mendizorrotza futbol zelaian.\nBerdinketarekin amaitu da V. Euskal Herria Txapela 2020/21 edizioaren hemeretzigarren partida. Osasuna-Reala izango da edizio honen azken norgehiagoka, maiatzaren 23an.


2019-06-19 - Urola Kostako Hitza : Urola Kostako Hitza\nAsteburuan izango dira Anibarko Portuko festak\nOstiralean eta larunbatean ospatuko dituzte Orioko Anibarko Portuko festak, eta auzoko jaietan parte hartzera gonbidatu dituzte herritarrak. Hona hemen egitaraua osorik.\nGaur bukatuko da Enparan kaleko Korputz jaietako bazkarian izena emateko epea\nEgun osorako ekitaldiak antolatu dituzte Azpeitiko Enparan kaleko bizilagunek iganderako, eta Baigeran egingo dute bazkaria. Jatetxe horretan bertan eman daiteke otordurako izena. Ohiko legez, Enparan kaleko hainbat herritar omenduko dute bazkalostean: Ana Mari Egurza, Tomas Gereta eta Jose Antonio Azpiazu.\n"Ezustekoz betetako festa izango da Orioko Arrantzale Eguna"\nEkainaren 30ean, San Pedro Jaien barruan, garai bateko arrantzale eguna ospatuko da Orion.\nBilboko Arte Ederren museoan dagoen Zuloagari buruzko erakusketa ikustera joateko irteera antolatu du Udalak\nZuloaga Fundazioarekin elkarlanean, Bilboko Arte Ederren museoan ikus daitekeen Zuloaga (1780-1945) erakusketa bisitatzeko doako ekimena antolatu du Zumaiako Udalak. Irteera uztailaren 8an izango da, eta derrigorrezkoa da aurrez izena ematea. Horretarako epea astelehenean zabalduko da.\nIzena eman daiteke datorren ikasturtean Aiako Kultur Etxean egingo dituzten jardueretan\nDatorren ikasturtean musika, soinketa, zunba, judo eta yoga saioak egingo dituzte Aiako Kultur Etxean. Izen-ematea ireki dute dagoeneko, uztailera arte.


Euskera – ¿Te gusta viajar?\nPasa den larunbatean, 2017ko uztailaren 15ean, Bartzelonatik Dakarrera (Senegal) zihoan Vueling-en VY7888 hegaldia arratsaldeko 16:25ean aireratzekoa zen. Hegaldia atzeratu egin zen, ordea, eta denbora-tarte horretan, bat-batean hegazkineko atzealdean eserita zegoen pertsona bat oihuka hasi zen. Une horretan, bidaiari batzuek hegazkineko laguntzaileei zer gertatzen ari zen galdetu zieten. Azken hauek ez zuten ezer erantzun. Gauzak horrela, bidaiariak zutik jarri ziren eta horren harira, dozenaka pertsona informazioa eskatzen hasi zen.\nBidaiari batzuk komentatzen hasi ziren agian pertsona hori Senegalera deportatua izan zitekeela, hegazkineko azken eserlekuetan eskuak lotuta eta eskularruak zituzten bi eskolta ondoan baitzituen. Honen aurrean, bidaiariek aire-konpainiari informazio hori berrestea eskatu zioten, txartela erosterakoan ez zietelako egoera horren berri eman. Hori jakinez gero, eta pertsona horren egoera hain larria zela ikusita, bidaiatzeari uko egingo ziotelako ezbairik gabe. Izan ere, aipaturiko egoerak oinarrizko giza eskubideak bete-betean urratzen zituen.\nOrduan, eskuak lotuta zituena negar-zotinka hasi zen, urduritasunak jota: “Ez naiz bueltatuko. Je suis malade (gaixorik nago)”. Hegazkineko pasilloan, jendea egoeraren inguruan eztabaidatzen eta elkarri galdezka hasi zen. Hegazkinak ez zuen aireratzeko asmorik; tripulazioak eta komandanteak hasiera batean ez zuten informaziorik eman. Areago, hegazkineko laguntzaile bati galdetuta, honek ekipajearekin arazoren bat zegoela adierazi zien. Gerora, berretsi zuten hegaldiaren atzerapena ekipajearen pisuagatik izan zitekeela.\nTripulazioari galderak egin arren, ez zuten abisu ofizialik egin megafoniatik. Ordu eta erdi beranduago, ordea, pasilloa oraindik bidaiariz beteta zegoela, mikrofonotik esertzeko agindua jaso zuten bidaiariek, oihuka zegoen mutila hegazkinetik atera ahal izateko. Erabaki horren aurrean, txaloka hasi ziren bidaiariak. Une horretan, megafoniatik agindu zuten bidaiari guztiek hegazkinetik jaitsi behar zutela. Hori izan zen Vueling konpainiatik jaso zuten komunikazio ofizial bakarra.\nHegazkinetik jaisten geundela, ausaz sei pertsona atxiki gintuzten eta zur eta lur gelditu ginen. Gainerako bidaiariei beste tripulazio batekin beranduago bidaiatuko zutela esan zieten. Han gelditu ginenok identifikatu gintuzten eta egoera hori argitzeko eskatu genien, baita hautatzeko erabili zituzten irizpideak azaltzeko ere. Orduan, Dakarrera bidaiatzea ezinezkoa genuela esan eta maleten bila joan behar genuela adierazi ziguten. Inork ez zigun azaldu zergatik atxiki gintuzten gu eta ez pasilloan zegoen gainerako bidaiari andana bat. Aukeraketa prozesu horretan, konturatu ginen bi bidaiarik euren behatzekin seinalatu gintuztela gu gerarazteko asmotan.\nJarraian, gainerako bidaiariak hegazkinean sartzen ari zirela, beste bost pertsona ausaz atxiki zituzten, hasierako seiekin egin zuten moduan. Azkenean, hegazkina aireratu zen, 11 pertsonok ezin izan genuen bidaiatu eta ez genuen Vuelingen aldetik berri gehiagorik jaso. Gainera, bigarren hegaldian zeuden bidaiari batzuek esplikatu zuten legez, kinka larrian zegoen gazteak oihuka jarraitu zuen.\nAtzo bildu ginen geldiarazi gintuzten hamaika bidaiariak. Gure artean ez genuen elkar ezagutzen eta ez genuen matxinadarik antolatu hegazkinean. Bertan gertatu zen gauza bakarra izan zen mutil bat oihuka hasi eta dozenaka pertsona pasillora atera zirela gertatzen zenaren inguruan galdezka; izan ere, Vuelingek hegazkina husteko agindua eman zuen soilik. Bidaiatzea debekatu ziguten modu aleatorioan.\nHegaldi horretan bazegoen deportazioa arbuiatu zuen jendea eta horiek ez zituzten hegazkinetik bota, eta isilik gelditu ziren batzuk, ordea, gure artean daude orain. Inork ez digu argi azaldu erabaki horren atzean dauden arrazoiak eta jarraitutako irizpideak. Vueling konpainiak ez die bere bezeroei adierazi norberaren borondatearen kontra, eskoltatuta eta oihuka deportatutako pertsonekin batera inoiz bidaia lezaketenik.\nGaur hemen gaudenon artean, badago jendea gisa honetako deportazioen inguruan entzun duena. Beste batzuk, gertatu denaren harira, konturatu gara errealitate triste honetaz, hau da, hegaldi komertzialetan gertatzen diren kanporatzeez. Hegazkin honetan gertatutakoak ahalbidetu du urte luzez egoera hauek salatu dituzten erakundeekin kontaktua egitea. Horien bitartez jakin izan dugu Europan bidaia mota hauetan pertsona ugari hil dela: ahoa estalita (Osamuyi Aikpitanyi-9/6/2009), arnasa hartzeko ezintasunagatik (Jimmy Mubenga), oihuak isilarazteko burko batekin itota (Semira Adamu-1998), 10 metro baino gehiagoko zinta itsasgarri batekin lotzeagatik (Marcus Omofuma-25/5/1999), osasun egoera txarrean egonda, osasun arreta ez emateagatik (Joseph Ndukaku-2010eko martxoan) edo bihotz-gelditze batengatik (Aamir Mohamed Ageeb) –hegazkinean kasko batekin eta oinak eta eskuak lotuta sartu zuten batzuek eta mediku batek pertsona hori suspertzea galarazi zuten–.\nAsko dira praktika hauen jarraitutasunak salatzen dituzten kolektiboak. CIEn itxiera eta Deportazioen Amaieren alde borroka egiten duen Estatuko Kanpainak jakinarazi du urtean 12 milioi euroren truke –diru publikoa– sinatutako hitzarmenak gauzatzen direla, hala nola Air Europa (Grupo Globalia) eta Swift Air-ekin 2013 eta 2016 artean, eta Viajes Barceló eta Air Nostrumekin (Iberiaren filiala) orain. Esaterako, hil honetako 24an deportazio hegaldi bat izango da; Madriletik abiatu, Bartzelonatik igaro eta helmuga Guinea Conakry duena. Agerian utzi nahi dugu deportazio horien aurka gaudela, eta ez dugula onartzen Vuelingek bidaiari gisa gaizki tratatu izana.\nHilaren 15ean gertatu zena ezin da berriz errepikatu. Lotuta, urduri eta osasun-egoera larrian zegoen pertsona horren egoeraren aurrean, pentsatzen dugu gutxieneko errukia duen edonork egin zezakeen apurra zutitzea zela, zer gertatzen ari zen jakite aldera, behinik behin. Hori da dozenaka pertsonak egin zutena. Gu horietako hamaika gara bakarrik.


Analisiko eta Kalitate Kontroleko Laborategia | CIFP Don Bosco LHII - Webgune ofiziala\nANALISIKO eta KALITATE-KONTROLEKO LABORATEGIKO GOI-MAILAKO TEKNIKARIA\nLaborategiko jarduerak eta laginketa-plana antolatu eta koordinatuko dituzu. Eginkizun horretan, prozesuko eta amaitutako materia eta produktuen gaineko era guztietako saiakuntzak eta analisiak egingo dituzu, ikerkuntzara eta kalitate kontrolera bideratuak, lortutako emaitzak interpretatuko dituzu eta laborategiko jardunbide egokien arauak betez jardungo duzu.\nMaila: Goi-mailako lanbide Heziketa\nI (Eleaniztasuna ingelesez)\nLagintzea eta lagina prestatzea (231 ordu)\nAnalisi kimikoak (297 ordu)\nSaiakuntza fisikoak (132 ordu)\nSaiakuntza fisiko-kimikoak (132 ordu)\nLaborategiko kalitatea eta segurtasuna (99 ordu)\nTresna bidezko analisia (200 ordu)\nSaiakuntza mikrobiologikoak (180 ordu)\nSaiakuntza bioteknologikoak (120 ordu)\nAnalisiko eta kalitate-kontroleko laborategiaren proiektua (50 ordu)\nIngeles teknikoa (40 ordu)\nEnpresa eta ekimen sortzailea (60 ordu)\nLantokiko prestakuntza (360 ordu)\nTitulartasun publikoko edo pribatuko laborategietako analista.\nLaborategi kimikoko analista.\nLaborategi mikrobiologikoko analista.\nMaterialen laborategiko analista.\nNekazaritzako elikagaien industrietako laborategiko analista.\nTransformazio-industrietako laborategiko analista.\nPrestakuntzako, ikerkuntzako eta garapeneko zentroetako analista.\nElikagaien industrietako, ingurumen-enpresetako eta industria bioteknologikoetako analista mikrobiologikoa.\nEdateko uren eta hondakin-uren analista mikrobiologikoa.\nFarmazia-industriako kontrol mikrobiologikoko analista.\nLehengaien eta bukaturiko produktuen analista.\nIndustria-kimikako laborategiko teknikaria.\nAskotariko manufaktura-industrietako kalitate-kontroleko teknikaria.\nFabrikazio mekanikoko produktuen saiakuntzetako teknikaria.\nEraikuntza-materialen saiakuntzetako teknikaria.\nLurzoru, ur, aire eta elikagaien laginketa teknikak.\nTresna bidezko analisiak: HPLC, gas kromatografia, espektrofotometria UM-ikuskorra, FTIR, atomo-xurgapenezko espektrofotometria (AAS), ISE neurgailuak, pH eta konduktibitatea, …\nSaiakuntza mikrobiologikoak: mintz bidezko iragazketa, ingurune ezberdinetako mikroorganismoen ereinketa, kontaketa, isolatzea eta identifikazioa.\nSaiakuntza bioteknologikoak: elektroforesia, Western Blot, DNAren erauzketa eta kuantifikazioa, PCR, …\nSaiakuntza metalografikoak: laginaren prestaketa, mikrografiak, saiakuntza suntsitzaileak eta ez-suntsitzaileak, …\nSaiakuntza fisiko-kimikoak: polarimetria, errefraktometria, biskositatea, dentsitatea, fusio-puntua, gainazal-tentsioa, …\nAnalisiko eta Kalitate-Kontroleko Laborategiko Goi-mailako Teknikarien prestakuntza-eskaintza honi buruzko informazio osoa nahi baduzu, bete eta bidali azpian agertzen den inprimakia, eta katalogo osoa ikusi/deskargatu ahal izango duzu.\nIngeleseko errefortzu-klaseak (online edo presentziala)\nBerdintasun, Inklusio, Elkartasun eta Ingurugiro jarduerak\nErronketan oinarritutako ikaskuntza kolaboratiboa\nSektoreko enpresen eta ikerketa-zentroen dibulgazio-hitzaldiak\nSektoreko enpresak eta ikerketa-zentroetara bisitak.\n“Fabricación Industrial y Control de Calidad de medicamentos de Terapia Génica” Espezializazio programa.\nViralgen Vector Core SL enpresarekin lantzen den “Fabricación Industrial y Control de Calidad de medicamentos de Terapia Génica” Espezializazio programara sarrera.\nProfesional honek enpresa edo laborategietan egiten du lan, bai kalitate-kontrolera eta ikerkuntzara bideratutako materia eta produktuetan saiakuntza fisikoak, fisiko-kimikoak, analisi kimikoak eta tresna bidezkoak egin behar dituztenetan eta bai, besteak beste, ingurumenaren edo elikagaien arloetan proba mikrobiologikoak eta bioteknologikoak egin behar dituztenetan.\nDon Boscoko tituludun ikasleentzat lan-poltsa\nEspezializazio ikastaroak egiteko prestakuntza\nUnibertsitatean sartzeko aukera\nErasmus beken bidez Europako herrialde batean lan-praktikak egiteko aukera.


EAJ-PNVk ez du Alderdi Eguna antolatuko “arduraz jokatzeko”, eta alderdikideak animatu ditu esparru pribatuan ospatzera, osasun jarraibide guztiak betez\nEBBren osokoak igande eguerdian adierazpen politiko bat zabalduko du bere sare sozialetan\n22 Iraila | EBB\n125 urte betetzen dituen urte honetan, EAJ-PNVk ez du egingo urtero egiten duen ospakizun handia, Alderdi Eguna. Euzkadi Buru Batzarrak, atzo, asteleheneko bilkuran, azken asteotan hausnartu duen erabakia hartu zuen, Andoni Ortuzar EBBko presidenteak “mingarri” jo duena. Exekutiba jeltzaleak jai handi hau bertan behera uztea erabaki du “Covid19-aren aurrean erantzukizunez jokatu nahi dugulako eta hain egoera txarrean dauden pertsona guztiei gure elkartasuna adierazteko”. Alderdikide jeltzaleei zuzendutako mezuan, Ortuzarrek gaur goizean adierazi du erabaki hau “mingarria” izan dela “ baina baita hartu beharrekoa ere, “gure Herriak oso garai delikatuak bizi dituelako eta EAJ-PNVk, alderdi nagusia den aldetik, ezin duelako arduragabekeriaz jardun”, hori dela eta ez da egingo urtero Forondako zelaietan milaka pertsona hartzen dituen jaia. Jeltzaleen buruak, hori bai, EAJ-PNVko alderdikide guztiak animatu ditu Alderdi Eguna esparru pribatuan ospatzera, une oro osasun jarraibideak betez. “Alderdiaz oroitzeko eta txarto dauden pertsonak gogora ekartzeko tarte bat hartzera gonbidatzen zaituztet”, eskatu du. Ortuzarrek era berean gogoratu du zuzentzen duen alderdia Euskadiko azken Hauteskundeetan aurkeztu zela ‘Euskadi Zutik. Saldremos’ goiburuarekin. “Euskadi zutik dago, EAJ zutik eta martxan dago eta, jakina irtengo garela, baina denok elkarrekin atera behar dugu honetatik. Zeregin horri egingo diogu”, bermatu du.\nEuzkadi Buru Batzarraren osokoak, EBBko kideek eta EAJ-PNVren Herrialde Exekutibetako ordezkariek (Araba Buru Batzarra, Bizkai Buru Batzarra, Gipuzko Buru Batzarra, Ipar Buru Batzarra eta Napar Buru Batzarra dira herrialde erakunde hauek) osatzen dutenak , igande eguerdian adierazpen politiko bat zabalduko du Covid 19-aren eraginpean dagoen Alderdi Egunaren kariaz, zendu diren pertsonak gogoratzeko eta EAJ-PNVren elkartasuna adierazteko lagunak eta senideak galdu dituztenei eta osasun aldetik zein alderdi emozionalean, afektiboan, ekonomikoan edo sozialaren pandemiaren ondorioak sufritzen ari direnei.


Argitaratu da 'Mugikortasun seguru eta jasangarriaren eredu-plana enpresan' - Emaitza | Osalan\nArgitaratu da 'Mugikortasun seguru eta jasangarriaren eredu-plana enpresan'\nGida honek enpresei eta langileei informazioa eta tresnak ematen dizkie, bide segurtasuna eta mugikortasun jasangarria hobeto kudeatzeko.\nTrafiko Zuzendaritza Nagusiak (DGT), Laneko Segurtasun eta Osasunerako Institutu Nazionalaren (INSST) eta Lan eta Gizarte Segurantzako Ikuskaritzaren (ITSS) laguntzarekin, ‘Bide Segurtasuneko Eredu-Plana Enpresan’ argitaratu berri du. Dokumentu hori enpresetako arriskuen prebentzioko arduradunei laguntzeko gida gisa sortu zen. 2011ko lehen bertsiotik igarotako hamarkada honetan, oso baliagarria izan da enpresa askorentzat, gehienak tamaina ertainekoak eta handiak.\nDokumentuaren bertsio eguneratuak, ‘Mugikortasun seguru eta jasangarriaren Eredu-plana’ izenekoak, aurrekoa baino erabilgarriagoa eta didaktikoagoa izan nahi du enpresa txiki eta ertainentzat, horiek gure enpresa-sarean ugarienak baitira. Erakunde sustatzaileek hitzaurrean adierazi dute beren helburua dela “lanarekin zerikusia daukaten joan-etorrietan mugikortasun seguruagoa eta jasangarriagoa lortzeko aldaketa bideratzea”. Beren ustez, helburu hori “lehentasunezko erronka izan behar du inplikatutako sektore guztien jardueran; hau da; administrazio publikoak, enpresak, sindikatuak eta langileak”.\nLan-istripuengatiko heriotzaren lehen arrazoietako bat, trafiko-istripuak izan dira. Gehienak ibilgailu motordunetan gertatzen dira, batez ere autoetan eta motozikletetan. Egunero, milioika pertsonek beren lantokirako joan-etorri gehienak horrelako ibilgailuetan egiten dituzte.\nLaneko Segurtasun eta Osasunerako Institutu Nazionalaren (INSST) laneko trafiko-istripuei buruzko azken txostenaren datuen arabera (ALT), 2018an, 33 ordutik behin gutxi gorabehera, pertsona bat hil zen trafikoko lan-istripu baten ondorioz. Hau da, lanera joatean edo lanetik bueltatzean edo lanaldian zehar mugitzean. Kopuru horrek, gainera, azken urteotan goranzko joera nabarmena izan du.\nGaur egungo mugikortasun ereduak -neurri handi batean gure hirietako hirigintza-aldaketak eraginda-, ongizateari eta bizi-kalitateari kalte egiten dioten beste ondorio batzuk ere dakartza. Hala, zirkulazio-pilaketak, emisio kutsatzaileak, trafikoaren zarata edo petroliotik eratorritako erregaien mendekotasun handia, eredu horrek eragindako inpaktu negatiboen adibide nabarmenak dira.\nMugikortasun Seguru eta Jasangarrirako Plana, enpresako mugikortasuna hobetzeko ekintzen multzoa definitu eta garatzen duen tresna edo estrategia da. Joan-etorrien kudeaketa arrazionala egiten duenez, eurei lotutako arriskuak murriztu egiten dira: trafiko-istripuak eta ingurumen eta gizarte eraginak, bai langilearentzat berarentzat, bai gizarte osoarentzat. Bere helburua da langileek beren lanpostuetara joan-etorri seguruak, eraginkorrak eta jasangarriak egitea lortzea eta garraiatzeko modu jasangarrienak sustatzea: oinez, bizikletaz edo garraio publikoan.\nMugikortasun Seguru eta Jasangarrirako Plana enpresan ezartzeak 2030 Agendan jasotako Garapen Jasangarrirako Helburuak (GJH) betetzen laguntzen du, eta eragin zuzena du, besteak beste, lan duina eta hazkunde ekonomikoari buruzko 8. GJHan, osasunari eta ongizateari buruzko 3. GJHan eta klimaren aldeko ekintzari buruzko 13. GJHan. Era berean, bat dator aditu akademikoen taldeak joan den urtean Munduko Ministroen Hirugarren Konferentziarako Bide Segurtasunari buruz egindako Gomendioen Txostenarekin. Txostenak azpimarratzen du beharrezkoa dela erakunde publikoek eta pribatuek bide-segurtasuneko jarduerekiko konpromiso handiagoa izatea.\nEragile horien guztien inplikazioa bereziki beharrezkoa da enpresa-poligonoetan edo eraikin handietan dauden lantokietan, horietara langile asko joaten direlako. Kasu horietan, udalek, mugikortasun planen bidez egiten duten jarduerarekin batera, funtsezkoa da enpresek parte hartzea. Irisgarritasun-baldintzak hobetzeko, honako erabaki hauek har ditzakete: planifikazio bateratua, mugikortasun zentro komun bat sortzea eta mugikortasun kudeatzaile bat izendatzea.


Gazte Asanblada gaztetxearen 17. urteurrena ospatzen ari da | Otamotz\nGazte Asanblada gaztetxearen 17. urteurrena ospatzen ari da\nUrretxu eta Zumarragako Gazte Asanblada gaztetxearen 17. urteurrena ospatzen ari da. Bihar, 19:00etan, bi herrietako hainbat musikarik emanaldia egingo dute.\nGaztetxe berria 2002ko ekainaren 22an ireki zen eta urtero urteurrena ospatzen dute, ekainean. Aurtengo programako lehen ekitaldia hilaren 7an izan zen: G7ari buruzko bideo bat eman zuten eta ondoren eztabaida egon zen. Aste honetan, berriz, Ataun of the dead trilogiaren hiru pelikulak eman dituzte. Aste honetako ekitaldiekin bukatzeko, bihar herriko hainbat musikariek emanaldia egingo dute.\nHurrengo ekitaldia datorren ostegunean izango da. Balentin Tramonek Miguel Lopez de Legazpi fanzinea aurkeztuko du, 20:00etan, Zumarragako plazan. Fanzine hau KKinzonaren laguntzarekin argitaratu du eta helburua Lopez de Legazpi zumarragarraren figura desmitifikatzea da. «Zumarragako plazan Miguel Lopez de Legazpiren irudia dago eta lotsagarria iruditzen zait konkistatzaile bat herri erdian edukitzea. Hori dela eta, ipuin biografiko bat idatzi dut», azaldu du.\nIstorioa 1572an hasten da, Lopez de Legazpi hil zen egunean. «Hilzorian dagoela, bere bizitzaren errepasoa egiten du. Kontatzen dudana ez da asmakizun bat. Oinarri bat du. Aritz Ormazabalen eta Jon Urtzelairen laguntza izan dut», aipatu du Tramonek.\nUrteurreneko hurrengo ekitaldia datorren ostiralean izango da. Harremanei buruzko hitzaldia egingo dute, 19:00etan, gaztetxean.\nDatorren asteko larunbatean, hilaren 22an, urteurren eguna ospatuko dute. 12:30ean trikipoteoa egingo dute, gaztetxetik hasita. 13:30ean pilota txapelketako finala jokatuko da, Ederrena pilotalekuan. Ondoren, bazkaria egingo dute gaztetxean. Bazkarirako txartelak gaztetxean eta Osaba eta Apatxe tabernetan jarri dituzte salgai.\nArratsaldean kontzertuak egongo dira gaztetxean: 17:30ean Samba Dzanga taldeak joko du eta 19:30ean Toc taldeak. Gauean ere musika izango da nagusi. 22:30ean Eztanda taldeak joko du. Ondoren, DJ Jondi eta DJ Beniz-ekin dantzatzeko aukera egongo da.\nUrteurreneko ekitaldiekin bukatzeko, hilaren 25erako kontrakulturari buruzko hitzaldi bat antolatu dute. 19:00etan izango da.\nHandik hiru egunera, hilaren 28an, Zumarragako Santa Isabel jaiak hasiko dira. Gazte Asanbladak ere ekitaldiak antolatuko ditu, noski. Egun gutxi barru emango dute jaietako egitarauaren berri.


1. 1900-1939 sailkatu gabeak astekari eta hamaboskariak la cruz 1934 00012\nEtsaiak sortuki zaizkigu bai baña zintzoenak eta sentsundunak gure alde ditugu.\n2. 1940-1968 bizkaiera literatur prosa k. gallastegi 0063\n(...), eta txartoago badoa bat batean deituko dautsut-Amak, ikusirik Koldo mutil ona ta zentzunduna zala, baietz esan eutson.\n3. 1940-1968 bizkaiera saiakera-artikuluak c. jemein 0052\nOrregaitik, Arana-Goiri'k, oso zurra ta sentzunduna zalarik, gitxitan esaten eban: au olan da ta ori alan da.\n4. 1940-1968 bizkaiera saiakera-artikuluak k. egileor 0039\n5. 1940-1968 gipuzkera antzerkia lab 0119\n6. 1940-1968 gipuzkera saiakera-artikuluak k. enbeita 0083\n7. 1940-1968 gipuzkera saiakera-artikuluak t. aristizabal 0028\nEzta ba arritzeko, zentsudunak diran gizonak, baserriaren berakoa, begi txarrez ikustea; baserria lurperatzen bazaigu, Euskaldunen izatea, galdutzat eman dezakegu.\n8. 1940-1968 gipuzkera saiakera-artikuluak t. aristizabal 0030\nZentsudunak izan gaitezen; lanian lertzen ari-ta eztegu ezer aurreratuko, morroyak jarri lanian ta kito.\nGizartean beti jator ta zentzudun azaldu zanak idazkietan ixuri zizkizun, agian, bere griña txarren beazun gaizkilleak.\n10. 1969-1990 euskara batua ikasliburuak saioka/3 0013\nKarmele oso argia eta zentzuduna da. Mikelekin oso ongi konpontzen da.\n11. 1969-1990 euskara batua haur-/gazte-literatura x. mendiguren b. 0126\nIzan ere Wiebek ez bait zuen inoiz aldrebeskeriarik egiten, Wiebe beti zentzuduna zen, Wiebek ez zuen inoiz bururik galtzen! Wiebe tipo bikaina zen!.\n12. 1969-1990 euskara batua liturgia mintzo eta kantu 1989 0007\nEliza, pozez beteriko Emazte bezala, gau honetan bere Senarrari bidera ateratzen zaio krisailuak pizturik, Garizuma luzean zai egon den neskatxa zentzudun taldearen antzera.\n13. 1969-1990 euskara batua literatur prosa x. gereño 0173\nZahartzen ari ote zen? Ez. Agian, zentzudun bilakatzen... - Don Joaquin... - A!. Zer dugu, Pedro?.\n14. 1969-1990 euskara batua saiakera-artikuluak vill 0304\n15. 1969-1990 euskara batua saiakera-artikuluak vill 0304\n16. 1969-1990 euskara batua saiakera-liburuak izeta nigarrez 0097\nOrdu pare bat egona da bere naigabea eta kolera ezin itzaliz, baina azkenean bere burua zentzudun eta gizonki erakutsiaz eta pairamenak bentzutuaz, hantxe doa berriz ere Koxpa ta Ixabel-engana.\n17. 1969-1990 euskara batua saiakera-liburuak gasteiz 0036\n18. 1969-1990 euskara batua saiakera-liburuak j. erzibengoa 0134\nIkasleen artean zentzudunenak, arduradunenak, egizaleenak, gailenenak aukeratuaz gero arau kolektiboa egin errazagoa litzateke; bestela, nekezagoa eta elementu galgarria izanen litzateke.\n19. 1969-1990 euskara batua saiakera-liburuak ugalde 0099\nHara zergatik ahal den lasterren euskal sindikalgintza indartsu eta zentzudun bat, langileriari deigarri izango zaion bat, behar-beharrezkoa dugun.\n20. 1969-1990 gipuzkera literatur prosa berron kijote 0405\nIkusi duzu, ene Lotario, nolako arretaz entzun dizudan esan nai izan didazun guzia, eta, zure arrazoi eta alegi-antzetan ikusi dut ikusi, zeiñen zentzuduna zeran eta noraiñoko lagun egiazkoa zatzaidan; eta, aitortu ere aitortzen dut, zure iritziari jarraitzen ez badiot, nereari baizik, zoritxarrerantz nijoala zorionetik igeska.\n21. 1969-1990 sailkatu gabeak astekari eta hamaboskariak x. lete 0001\n22. 1969-1990 sailkatu gabeak astekari eta hamaboskariak b. kapanaga 0001\n23. 1969-1990 sailkatu gabeak hilabetekari, noizbehinkariak,..... gure erria 1957 0001\n¿Zelakuak diran? Sentzundunak, bestien zorakeriai kasurik egin barik euren bidetik dabiltzanak, euren buruen jabe diranak.\n24. 1969-1990 sailkatu gabeak hilabetekari, noizbehinkariak,..... x. kintana 0002\nKomunista batek, oso pertsona ikasi eta zentzuduna bera, honela ziostan: Adiskide Xabier ez, Eliza eta erlijioa ez dira berez inoiz hilko.\n25. 1969-1990 sailkatu gabeak hilabetekari, noizbehinkariak,..... urraspide 1982 0001\n26. 1991> euskara batua ikasliburuak sirimiri/6 0046\n27. 1991> euskara batua liturgia franmezal 00121\nBost birjina zentzudunek, kriseiluekin batera olioa ere hartu zuten ontzietan.\n28. 1991> euskara batua liturgia franmezal 00140\nBirjina zentzudunak alderdirik onena aukeratu du, eta ez zaio kenduko.\n29. 1991> euskara batua liturgia ibe 1995 0072\n8 Orduan, zentzugabeek zentzudunei esan zieten: Emaguzue olio-pixka bat, kriseiluak itzaltzera doazkigu eta.\n30. 1991> euskara batua liturgia ibe 1995 0072\n9 Zentzudunek erantzun zieten: Ea ez dugun nahikoa denontzat; hobe duzue badaezpada dendara joan eta erosi.\n31. 1991> euskara batua literatur prosa j. arretxe 00132\n- Iaz izan genuen bizimodua baloratzen egon naiz eta... jarraitu zuen Oier zentzudunak, ez entzunarena eginez, zu Markos, adibidez, pozik zaude egin zenuenarekin?\n32. 1991> euskara batua literatur prosa a. ibartzabal 0047\nDenbora igaro ahala, Bassie gero eta suhi errespetagarriagoa izan zen Thikgoma familiarentzat, eta Makie errain errespetagarri, zentzuduna eta maitea Bassieren familiarentzat.\n33. 1991> euskara batua literatur prosa k. perez 0058\nIzan zaitezte zentzudunak! !!Bakea!\n- Ustez ikusi nuena hain zen harrigarria, non edozein pertsona zentzudunek ez zuen egiatzat onartuko.\n35. 1991> euskara batua saiakera-liburuak j. maia 00021\nOndorioz, pertsona zentzudunak, liburuen kritikagatik eta hildakoen berri jakiteagatik irakurtzen ditu nagusiki soziologiazko argitarapenak, eta soil-soilik lan bila dabilenean edo bestelako azpikerietan ari nahi duenean joaten da bilera soziologikoetara.\n36. 1991> gipuzkera saiakera-liburuak umandi 0087\nIzan al diteke izaera beste asmo bat bakarrik?; orixe esan ezin dezakegulakoan gagoz, izaera zerbait ba-dala ukagaitza baita, izateaz azaltzen dana; gauza bera al dira izatea ta izaera?, ez dugu uste gauza berbera dirala, bearbada izaera izatearen egipena dala esan genezake, ta edozein eraz asmo biak orrela guztiz alkarturik agertzen zaizkigula ikus ditzakegu, zerki bakoitzarentzat agertzen dala, eiki, izaera lits bateaz; zentzundunentzat ez edo dago litsik eta guzientzat berdin agertzen dala ikusi diteke; baña zentzungabekoentzat ezin guzientzat orixe bera esan; e.b., zer da izaera betikotasunari buruz?\n37. 1991> sailkatu gabeak egunkariak matx 0042\nBaina ez du onesten ETAren ihardunik ere, buruzagi zentzudunen eskasiagatik.\n38. 1991> sailkatu gabeak egunkariak matx 0042\nBatikano Bigarrenak, gazteen indarkeriagana fidantziarik ezak eta guztien gainetik hauengan buruzagi zentzudunen faltak aldatu zuten.


Haurrak eta arraina: lau ideia, gustatzeko | Consumer\nHaurrak eta arraina: lau ideia, gustatzeko\nAsmamen pixka batekin, arraina oso plater gozoa izan daiteke haurrentzat. Lau ideia erraz emango dizkizugu, elikagai hori zure ohiko dietan sartzeko\narabera: Ostirala, 2021eko maiatzaren 07a\nArrainak gutxienez astean hiru aldiz egon behar du menuetan. Hala ere, errealitatea ez da beti hurbiltzen elikadura-gomendioetara. Antzeko proportzioetan arrain zuriak eta urdinak jatea da asmoa (zenbait espezie izan ezik, merkurioa dagoelako), baina haien kontsumoa behar lukeena baino txikiagoa eta noizbehinkakoa da. Batez ere, mahaikideak haurrak direnean. Frutekin eta barazkiekin batera, elikagai problematikoenetako bat da, eta ez dira hain ongi etortzen. Artikulu honetan, haurrek arrainari uko egiteko dituzten arrazoi nagusiak aipatzen dira, eta horiek konpontzeko ideia praktikoak ematen dira.\n“Arraina aspergarria da”. “Ez du ezer gustuko” edo “zapore biziegia du”. “Ez nau betetzen, arantzak ditu eta itsusia da”. Txikiek arrainetik babesteko erabiltzen dituzten argudioak dira, hanburgesak baino askoz erakargarriago gertatzen zaien jaki bat edo pasta plater handi bat.\nDinamika hori aldatzeko, funtsezkoa da haurrek diotena kontuan hartzea. Arraina aspergarria bada, feo zaporea badu edo ez baditu asetzen, horren arabera jokatu beharko da. Aurkezpen originalak, saltsak eta hornigaiak aliatu baliotsuak dira mahaian borroka hori irabazteko.\n1. Arazoa hezurrak badira\nTxikienentzat, batez ere arrainaren hezurrak arazo bat dira. Irensteko edo horiekin eztarriko duten beldurra dute. Eragozpen horren konponbidea erraza da: arraina xerratan edo beti hezurrik gabe eskaini behar zaie, xerratan egin beharrean, jaten ari direnaz gehiago jakin arte, behintzat. Hezurrik gabeko aurkezpenen eskaintza izugarria da, bereziki arraina izoztua bada: legatza, halibuta, mihi-arraina, enperadorea, zapo-kolak… Horiek eta beste batzuk ere (perka, meroa, zapoa, atuna, hegaluzea edo txitxarroa) modu horretan prestatuta eska daitezke arrandegian.\n2. Haurrei ez bazaie gustatzen arrainaren zaporea\nHaurrek ez badute arraina jaten zaporeagatik, agian hurrengo ideiek balioko dute jaten uzteko. Arraina limoiarekin, olioarekin eta usain-belarrekin beratzea edo saltsekin eta askotariko goarnizioekin laguntzea elikagaien zaporea aldatzeko modu praktiko eta errazak dira.\nGainera, arraina prestatzeko orduan, kontuan hartu behar da irakiten edo plantxan eginda zapore eta usain handiagoa duela. Aitzitik, arrainari saltsa bat gehitzen bazaio (bexamela, maionesa, saltsa arrosa, saltsa berdea…) edo beste modu batera prestatzen bada (labea, papillote bat, eskabetxea, arrautza-irinetan pasatua, birrineztatua…), zaporea leundu egiten da.\n3. Arrainak “betetzen” ez baditu\nArrainek, haragiek ez bezala, duten proteina mota dela eta, errazago digeritzen dira lehenbizikoak. Horrek azaltzen du haurrek “hutsa” sumatzen dutela urdailean arraina jan eta ordu gutxira. Hala ere, sentsazio hori arrainaren koipe-edukiaren (urdinak koipetsuagoak dira eta digestioa motelagoa da), sukaldean egiteko moduaren eta haren akonpainamenduaren araberakoa ere bada.\nArraina labean edo gisatuan prestatzen bada, eta patatak, ilarrak edo arroza lagun baditu (adibidez, txitxarro bat labean tipularekin eta panadera patatekin), xerra bat piperrekin edo gehiago “beteko” du.\n4. Arraina ez bada erakargarria\nHaurrek plater eta jaki desberdinak, dibertigarriak eta koloredunak ikusi nahi dituzte. Ez ditu mihi-arrain xerra tipikoak labera erakartzen, ezta legatz-gurpil arrautzaztatuak ere, kolorerik gabeak eta deigarririk gabeak. Hori dela eta, alternatibak asmatu behar dira: arrainaren prestaketa, ontzea eta hornigaia aldatzea, eta jangarri gerta dakien moduan prestatzea.\nOso baliagarria da platera alaitzeko hornigaiak prestatzea, hala nola barazkitxo salteatuak, piper berde eta gorri nahasiak, edo gulak eta karramarro-makiltxoak.\nSaltsak ere presta daitezke, hala nola saltsa amerikarra (barazkiekin, arrozarekin eta arrain-saldarekin egina) edo saltsa arrosa (maionesa- eta ketchup-nahasketa soila). Horiek, ikusmena alaitu ez ezik, arrainaren zapore atseginagoa emango diete haurrei, erabat kamufatu gabe.\nHori nahikoa ez bada, arraina beste modu batera aurkez daiteke. Adibidez, brotxeta originaletan, barazkiekin konbinatuta (tomatito nanoak, piperrak edo berenjenak). Edo papillote erara erre. Horretarako, aluminio-paperean bildutako arrain-pakete txikiak prestatu eta labean sartu behar dira. Haurrek arrain-paketeak egiten parte har dezaten utziz gero, segur aski animatuko dira jatera, beraiek prestatu baitute.\nBeste irtenbide eraginkor bat da arraina haurraren plater gogokoenetan sartzea. Zaila da haurrek pasta- edo arroz-plater bat baztertzea. Hori aprobetxatu nahi dute, adibidez, espageti-plater bat atunarekin eta ganbekin, edo arraina bere osagaien artean duen paella zaporetsua eskaintzeko. Enpanadillak, kroketak, kauserak, albondigak, pizzak, arrain-flanak, lasagna edo kaneloiak, tortillan, entsaladan, hainbat saltsarekin, patatekin, barazkiekin, frijituekin, plantxan, labean, parrillan, betegarriarekin…\narraina jan niños pescado-eu\nBinge-watching: zer da, zer arrisku ditu eta nola saihestu zure seme-alabak erortzea


2 Enfrentamendua Vanirren aurka\n3 Æsirren zerrenda\n3.1 Jainkoak (Æsir)\n3.2 Jainkosak (Asynjur)\n4 A erruna\n5 Æsirrak Snorri Sturlusonen ikuspegi evemeristatik\nEnfrentamendua Vanirren aurkaAldatu\n, Futharkeko erruna ᚬ, ziuraski bere izena Æsirrei zor die. Izena, zentzu honetan, soilik islandia erruna olerkian mantentzen da Óss bezala, bereziki Odini erreferentzia eginez.\n"a"ren izena alfabeto gotikoan "ahsa" da. Errunarentzat izen germaniarra "Ansuz" izan zitekeen, "Jainkoa, Æsirretako bat".\nÆsirrak Snorri Sturlusonen ikuspegi evemeristatikAldatu


Antioko lanbro artean Ama Birjinaren pare\nAmaiur Aristi Arregi 2020/07/08\nZumarragara joaterako banekien ezin izango nituela dantzariak eliza barruan dantzan ikusi, Kanpoko irudiak jasotzera joan eta zera pentsatuko nuen nik Santa Isabeli dantzatu dion puntu bera dantzatuko zidala ezpata-dantzari batek. Ez ohiko egoera bizi izan da aurtengo uztailaren 2an Antion, ez fest...\n2003. urtetik dantzatzen du Kaxarranka Lekeition Asier Uskolak. 34 urtez dantzatu zuen Pedro Murelagaren eskutik jaso zuen erreleboa. Uskolak 18. aldiz dantzatu du aurten, adin nagusitasuna beraz dantzan. Kaxarranka nola dantzatzen den azalduz tutoriala grabatzeko eskaera egin diogu, baina erantzun...\nAurtengo Iruñeko Sanferminak bertan behera geratu badira ere, Dugunako dantzariek eta gaiteroek ez dute uztailaren 7ko egun berezia dantzatu eta jo gabe pasatzen utzi nahi izan. Trokeo-dantzak ematen dituzte Sanfermin egunez eta dantza sorta horretako makil-handienaren grabazioa sareratu dute, ...\nTuterako Alde Zaharrean ezin izan dute paloteadorik eman aurtengoan, baina bideo hau prestatu dute dantza zatitxo batzuekin eta propio sortutako bertsoekin. 2018an estreinatu zuten Alde Zaharreko paloteadoa eta aurten hirugarren aldiz plazaratzekoak ziren. Prestaketen erdi-erdian harrapatu ditu kon...\nGoiena: 2020/07/04 Tio Teronen Semeak taldearen 'Festamentua' ikuskizunarekin hasi dute 2020ko Udazabal ekimena\nBaleike: 2020/07/09 Ilunabarrean dantzan\nEl Diario Vasco: 2020/07/10 'OUT', danza y música para bailar la 'nueva libertad'\nNoticias de Navarra: 2020/07/03 La Pamplonesa y el Orféon Pamplones y Duguna abren la programación de verano de la Ciudadela\nGara: 2020/06/28 «He progresado con los años, pero lo que cambia es la mirada de los demás»\nBerria: 2020/07/08 Denaren eta izan zitekeenaren linboan\nPuntua: 2020/06/26 Ilargipeko amama dantzariak


‘Egungo Leioatik biharko Leioara’ izeneko Jardunaldiak antolatu ditu EH Bilduk - leihoa.info\nEH Bildu Leioak ‘Gaur egungo Leioatik biharko Leioara’ izeneko Jardunaldiak prestatu ditu azaroan zehar burutzeko.\nJardunaldiok bihar, azaroak 20, hasiko dira, Sakoneta Kiroldegian, arratsaldeko 19:30etan. Biharkoan kirola eta Gizarte ekintzaren egoera eta arazoak jorratu nahi dituzte ezkerreko subiranistek. Horretarako, hainbat leioaztar gonbidatu dituzte, kirol taldeetakoak zein gizarte arlokoak, herriak arlo bietan dituen gabeziak eta beharrak eta, ondorioz, bertaratuko direnen ustetan, planteatu litezkeen alternatiba edota egitasmoak.\nAzaroaren 22an, ostegunez, Lamiako, Txopoeta eta Txorierri auzoetako arazoen txanda helduko da. Jardunaldia, kasu honetan, Lamiakoko Nagusien Etxean burutuko da, baina hasiera batetan iragarritako 19:30etan baino, 20:00etan hasiko da.\nAste honetako azken Jardunaldia ostiralekoa izango da. berau Errekaldeko Nagusien Etxean egingo da, eta jorratuko diren gaiak honakoak izango dira: hirigintza, etxebizitza eta mugikortasuna.\nHurrengo asterako utzi dira San Bartolomé auzoan egingo den saioa, Pinuetakoa eta bukaerakoa, berau, berriro ere, Errekaldeko Nagusien Etxean.\nEH Bilduk aditzera eman duenez, «Jardunaldiotan herritarrekin batera biharko Leioa eraikitzen joateko ahalegina egin nahi dugu, auzoetako bizilagunekin beren arazoak, ikusmoldeak eta proposamenak ezagutarazi eta baita arlo ezberdinetan leioaztarrek egiten dituzten azterketak, asmoak eta proposamenak bertatik bertara jakin nahi ditugu».\nEH Bildu, Etxebizitza, Gizarte ekintza, Hirigintza, Jardunaldiak, Kirola, Lamiako, Mugikortasuna, Txoerierri, Txopoeta


Igarotze erritu bat — dantzan.eus\nHemen zaude: Hasiera › Hemeroteka › Igarotze erritu bat\nIgarotze erritu bat\nMaialen Galarza urdiaindarrak herriko kintoei buruzko ikerketa egin zuen ikasketen Gradu Amaierako Lanerako. Ospakizuna igarotze erritu bezala aztertu zuen, eta nesken eta mutilen arteko desberdintasunak azaleratu zituen.\nAntrolopologia ikasketak egiten ari zela, bigarren edo hirugarren mailan, irakasle batek Santa Agedaren inguruan behaketa lan bat egin behar zutela esan zien. Maialen Galarza urdiaindarrak herrian ospakizuna bi modutara ospatzen zela esan zion. "Berak zerbait bazekien, baina esan zidan kintoei buruz oso ikerketa gutxi zeudela. Ez da azaltzen zer ohitura duten, nola ospatzen duten egun osoa, jantziak eta abar". Irakasleak kintoen inguruko behaketa lana egiteko esan zion. Urdiaingo kintoen ospakizunak Santa Agedarekin bat egiten du, eta hiru egunez ospatzen dira: ostirala, larunbata eta igandea. Hortaz, Galarzak irakasleari klasera faltatu beharko zela azaldu zion, "eta irakasleak justifikatuko zidala esan zidan. Ikerketa egiteko". Hortaz, kintoak oinarri hartuta behaketa lana egin zuen. Ondoren, eta gaiaren inguruan lan gutxi zeudela kontuan hartuta, ikerketarekin jarraitzea erabaki zuen, eta Urdiaingo kintoak izan zen bere ikasketen Gradu Amaierako Lanaren gaia.\nLana egiteko hiru egunez Urdiaingo kintoak behatzen aritu zen Galarza. "Erraza izan zen ezagutzen nituelako". Ospakizuna "igarotze erritu moduan" ikertu zuen, eta hasiera batean ez zuen generoaren gaia sartu nahi, ikasketetan asko landu zuten arren, ez zuelako bere burua "oso gai" ikusten. Baina ikerketa egiten ari zen bitartean, konturatu zen "ezinezkoa" zela gaia ez lantzea. Igarotze errituaren faktoreak kontuan hartuta, "emakumearen desberdinkeriak faktore horiek guztiak zeharkatzen zituen". Hau da, faktore guztietan emakumea kanpo gelditzen zen. Beraz, GrALean kintoen ospakizunak oinarri hartuta generoen arteko desberdintasuna faktore bat izan zen. Ondoren, Nafarroako Dantzarien Biltzarrak antolatuta Emakumeen garrantzia Urdiaingo errituetan hitzaldia eman zuen, eta bertan kintoen ospakizunak eta San Juango Kantaitan errituak aztertu eta alderatu zituen. "Kasu honetan generoa oinarri izan zen".\n"Gazteak kintoetan sartzen direnean haurrak dira, gero kintoak daude eta ateratzerakoan helduen kolektiboan sartzen dira". Galarzak ospakizuna igarotze erritu moduan ikertu du. Urdiainen hiru urtez ospatzen dira kintoak, eta urte horiek prozesu "liminal" bat dira, trantsizio momentu bat. "Herriak ikusten du momentu hori pasa beharreko zerbait dela". Behin kintoak pasata gainontzeko helduekin ospatzen da Santa Ageda. "Zure kintoekin bazkaltzera joaten zara eta besteekin ospatzen duzu". Kintoak diren azkenengo egunetan edo bukatu direnean "tabernara etortzen zara, pote bat hartzen duzu, besteekin hitz egiten duzu… pertsona horrekin beste harreman bat sortzen da".\nHerriak kinto guztiak berdin ikusten ditu: "Denak kintoak dira". Janzkerarekin ere uniformetasun modu bat dago, "hemen tradizioa baserritarrez jantzita joatea da". Kaletik ikusten dituztenean, beraz, identifikagarriak dira. "Ez zara pertsona jakin batean finkatzen, agian ezagunen bat baduzu bai, baina bestela hor daude kintoak esaten duzu". Hiru urtez ospatzen direnez, "kategorizazio" bat ematen da ere: kinto gazte, kintoak eta kinto zaharrak; hamazazpi, hemezortzi eta hemeretzi urteko kintoak, hurrenez hurren.\nErrituaren barruan hainbat faktore aztertu ditu Galarzak. Hiru urteko prozesu bat denez, kinto gazteek "iniziazio frogak" pasatu behar dituztela ondorioztatu zuen urdiaindarrak. "Ez da zerbait ofiziala. Ez da inon esaten pasatu behar dituztela kinto bihurtzeko, baina modu inkontzientean egiten dira". Froga hauek "alkoholarekin eta arriskuarekin" zerikusia dute, eta kintoek eta kinto zaharrek garatzen dituzte eta kinto gazteek pasatzen dituzte. "Kinto gazteak pasatzen joan behar dira. Kinto onak izan nahi badute, froga pasa beharko dute. Esaterako etxajua hartu eta arrisku asko ekartzen duen erokeria bat egingo du. Alkoholarekin lotzen baduzu eta ahalik eta alkohol gehiago kontsumitzen baduzu eta arrisku gehien duen zerbait egiten baduzu, kinto hobea izango zara". Kinto gazteen urteak "nolabait" kinto garai guztia markatzen du. "Zure ekarpenak kontuan hartuko dira. Urteak pasa ahala, oraindik ere, kintotan egin zituzten gauzak gogoratuko dituzte lagunek".\nUrdiaingo kintoak 2016. ARTXIBOA\nIniziazio froga hauek aztertuz nabaritu zuen antropologoak mutilen eta nesken arteko lehenengo desberdintasuna: Froga horiek arriskuarekin zerikusia dute, eta, beraz, maskulinitatea eta birilitatea erakustearekin elkartzen direla azaldu du. "Emakumeak kanpo gelditzen dira, eta zerbaitetan parte hartzen badute edo zerbait egiten badute, ez da hain arriskutsua izango; ez da ondoren gogoratuko". Emakumeek ez dute festa "kontuan hartzen". "Kinto gaztea nintzenean, azken egunean, beste neska batekin nengoen eta beste guztiak kinto mutil zaharrak ziren. Azkenak gelditu ginen eta oso harro sentitzen ginen. Ardoaren bota hartu genuen eta lokala margotu genuen". Handik egun batzuetara margotu behar izan zuten. Ez du inork oroitzen, "eta mutil batek egingo balu, gogoratuko zen". Momentu honetan "tontakeri bat" egin zutela uste du, baina momentuan "harrokeri puntu hori" izan zuen: "kintoa zara". "Beraiek badakite emakumea kanpo gelditzen dela. Gauza horiek erabiltzen dituzte erakusteko ez dela gure lekua. Etxajuak eta petardoak botatzen hasten badira badakite ez zaikigula, orokorrean, gustatzen. Eta orduan zuri botatzen dizkizute, hanketara".\nKintoetan ematen den beste faktore bat herriaren onarpena da. "Herriari gustatzen zaio jakitea kintoak non dauden, hiru egunez musika topera egoten da eta parranda egiten da, eta herriak kintoak direla ikusten du, pasa beharreko etapa bat dela". Etxean ere "normalean" onartzen diren egoerak eta jarrerak onartzen direla azaldu du Galarzak: "Etxera goizeko zortzietan iritsi, lo gutxi egin, eta hamabietarako berriz kalera atera". Egin beharrekoa bezala ulertzen da. "Ez zara haurra, ez heldua. Kintoa zara". Behin garai hori pasata "etapa horretan egiten zenuena" ezin dela berriz egin aipatu du urdiaindarrak.\nEuskal Herrian kuadrillen zentzua oso handia da. Kuadrilla bat betidanik eta betirako izango da, eta lagun horiek "zure benetako lagunak" izango dira. "Harremanak oso mugatuak daude". Baina kintoetan laguntasun berri bat sortzen dela ondorioztatu zuen Galarzak. "Kintoen arteko harremana sortzen da. Egiten duzun laguntasun hori betirako izango da: beti izango da kintoena". Kintoekin egiten den harremana oso estua izango dela azaldu du antropologoak: "Kinto garaian asko elkarbizitzen duzu. Egun osoa pasatzen duzu zure kintoekin, eta miseriak ere pasatzen dituzu: boletoak saldu, dirua eskatu, euria…". Baina egin beharrekoa da. "Pertsona horiekin zaude".\nHorren ondorioz "zeharkako laguntasuna" deitutako harremana sortzen da: "Agian kinto batek ez ditu beste kuadrillako batekin kintoak egin, baina bai kuadrilla horretako beste pertsona batekin. Ondorioz, bi pertsona horiek ere harremana izango dute".\nUrdiaingo kintoak 2016. MAIALEN GALARZA\nFaktore honetan ere emakumeak kanpo gelditzen dira. "Josepa Cucó i Ginerrek azaldu zuen laguntasuna maskulinoa zela. Giro sozialean ematen den zerbait da, eta emakumea giro horretatik kanpo egon da". Ondorioz, laguntasuna maskulinitatearekin eta lehialtasunarekin lotzen da. "Laguntasunak iniziazio frogekin zerikusi handia dauka: nik hau egin nuen, lehiala naizelako. Biok bizi izan dugu. Horrekin erakusten dizut zure laguna naizela". Gizonen eta emakumeen arteko laguntasun hori ez da "hain indartsua". "Sare hauek ez dira berdin lotzen".\nKintoen festaren jatorriaz ikertzeko Galarzak Julian Etxeberria urdiaindarrarekin hitz egin zuen. "Kintoak soldaduskarekin lotu nituen. Desberdin ospatzen ziren". Etxeberriak azaldu zion garai bateko soldaduska, Santa Ageda eta kintoak. "Talla egunean Iruñera joaten ziren neurriak hartzera, eta orduan bueltatzerakoan bazkari edo afari bat egiten zuten. Betiere emakumerik gabe". Gero, Santa Ageda ospatzen zuten. "Herriko ezkongabeek egiten zuten, eta kristoren festa zen. Oso garrantzitsua". Ezkondu ondoren ospatzeari uzten zioten, eta lanagatik beste herrietara joaten hasi zirenean festa hori galduz joan zen. "Gero intsumisioaren garaia iritsi zen. Ez zuten soldaduska egiten, eta orduan kintoak ospatuko zituzten edo ez?".\nKintoak gaur egun ezagutzen diren bezala ospatzen hasi ziren. "Hiru egunetan ospatzen ziren ere". Larunbatean bazkaltzera joaten ziren, "eta orduan erabakitzen zuten emakumeak kafera gonbidatu edo ez. Emakumeek itxoin behar zuten". Egunean bertan erabakitzen zuten, eta kinto guztien kontsentzua behar zuten. "Bestela, ez zituzten gonbidatzen".\n"Banderari zin berri" moduan izendatu du Galarzak zortzikoa. "Soldaduskan banderaren zin egiten dutenean benetan soldadu bihurtzen dira". Zortzikoarekin antzekotasunak ikusten ditu: "Zortzikoa da kintoa benetan kinto bihurtzen den monumentua. Herriari erakusten dio benetan kintoa dela, duina dela kinto izateko". Herriari eskerrak emateko modu bat da ere zortzikoa.\nUrdiaingo kintoek dantzatzen dute zortzikoa, kinto gazteak laguntzaile direla. ARTXIBOA\nZortzikoa oso une garrantzitsua da. Kintoek, hemezortzi urte betetzen dutenek, dantzatzen dute eta kinto gazteak laguntzaileak dira. Jende kopuruaren arabera zaharrek ere laguntzen dute, baina normalean haien egitekoa bete dute. "Momentu horretan herriak ikusten du nor den kinto, eta rolen edo mailen identifikazioa suertatzen da". Jendeak identifikatzen ditu kintoak, gazteak eta zaharrak.\nGaur egun neskek dantzatzen dute. Baina nahiko berria da. Sarabe Arakamak dantzatu zuen lehenengo aldiz 2016an, eta lehenengo neska eta bere urtean bakarra izan zen. "Orain arte identifikazio hori emakumeetan ezin zen eman". Emakumeak plazara ateratzen ziren, "jarri hemen" esaten zieten eta gero herria ateratzen zen. Ardo banaketarekin ere desberdintasunak nabariak direla azaldu du Galarzak: "Katilua gizonak hartzen du, emakumeari pasatzen dio, edaten du eta gizonari itzultzen dio".\n"Bere momentuan arazo asko egon ziren emakumeak dantzatzearen harira". Galarzak gogoratzen duenez, bere garaian kinto zahar batek dantzatzea proposatu zien. "Bere garaian neska batek dantzatu nahi izan zuen, eta ez zioten utzi. Azkenean, ez zuen dantzatu". Neskak haserretu ziren eta horregatik kinto horrek galdetu zien. "Guk ezetz esan genuen. Bere garaian ajearekin dantzatu behar genuela eta lehenengoak izango ginela pentsatzen genuen. Orain beste modu batera ikusten dut". Baina denborarekin ikusita, "beti hor" izango dutela aitortu du. Arakamaren kintadako emakume bati elkarrizketa egin zion, eta eskaini zioten arren hark ere ezetz esan zuen: "Beldurra, jendearen zeresanak, lehen neska izatea… sentimendu asko egon ziren". Barruan bazuela aitortu zion ere.\nLehenengo emakumeak dantzatu zuen arren "egitura" ez zela aldatu aipatu du Galarzak. "Oso berandu gertatu zen, eta ikusi nuenean asko poztu nintzen. Baina gero pentsatuta ez zuen zentzurik". Laguntzaile guztiak gizonak ziren, antolaketak maskulinoa izaten jarraitzen zuen. "Zein puntutaraino eman zen aldaketa?". Gaur egun nahi duenak dantzatzen du, eta egitura mistoa da. "Hitzaldia prestatzen nengoenean pentsatu nuen: nork du legitimitatea esaten dantzatu ahal dudan edo ez? Sarabe lehenengoa izan zen utzi ziotelako". Onarpen bat jaso behar izan zuen. Norbaitek, gizonek, ikusi zuten logikoa zela emakumeak dantzatzea. "Desberdinkeri sozialen aurrean zapalduak beti aurrerapausoak ematen ditu pribilegiatuak ikusten duenean aurrerapauso horrek logika duela". Emakumeek ere ez dute erabaki; baimena eman diete. "Hori ikusi nuen". Zortzikoan hastapenak eman diren arren, asteburuan gertatzen dena "berdin" jarraitzen duela esan du Galarzak.\n"Nik esango nuke ez duela paperik". Zaintza lanarekin lotu ditu bai kintoak bai Santa Joan Kantaita. "Emakumea historikoki arriskutik aldendu da, orduan, kintoetan hartzen duen rola bigarren plano batean zaindari lana da. Zaintzen ematen ditu egunak. Hau ez egin, hau arriskutsua da…". Besteen ongizatea begiratzen dute. "Neskak mozkortzen dira, baina besteak mozkortzen direnean ere ezinean daudenean, mutila aterako da esango dio oso ongi eta animo eta parrandara itzuliko da. Neska berarekin geldituko da, ura eskainiko dio, etxera lagunduko du…".\nMaialen Galarzak Urdiaingo kintoak eta San Juango Kantaita aztertu ditu. ARTXIBOA\nErritu gutxi daude emakumeak protagonista dituenak. Haietako bat San Joan Kantaita da. "Berezia da protagonismoa izatea, eta aztertu nahi izan nuen zergatik duen emakumeak protagonismoa erritu horretan". Kantaita eskaera bat da; uzta ona izateko eskaera. "Urte osoan elikadura izatea eskatzen da". Emakumeek erritu honen bidez herri osoaren "ongizatea" bilatzen dute.\nKintoetan gazteen identifikazioa egiten da, aldiz, Kantaita erritu "izkutua" da. "Emakumeei ez zaie aurpegia ikusten, jantziekin ezkondua edo ezkongabea den kategorizatzen zaie…". Emakumeek ez dute protagonismoa emakume bezala.\nHerriko bi erritu oso garrantzitsuak dira kintoak eta Kantaita. "Herriaren nortasunean zeresan handia dute". Galarzak haien inguruan hausnartzea nahi du. "Kantaita egiten dugunean, ez dugu planteatzen. Herrirako zerbait garrantzitsua egiten duzula uste duzu. Eskari bat bazela, baina ez genuen planteatzen zer ari ginen eskatzen". Zaindari lana egiten ari ziren, azkenean. Kintotan ere "ez genekien zein zen gure rola. Hor geunden eta ospatzen genuen". Hein handi batean, zaindariak ziren ere.\nEmakumeek dantzatu nahi zutela esaten hasi zirenean, "beraien mehatxua zen: eta nik Kantaitan egiten badut? Egin nahi baduzu. Ni ez naiz inor ezetz esateko". Baina gizonek ez dute egin nahi. "Ez dute protagonismo hori konpartitu nahi; ez da protagonismo duin bat. Zaintza da, erritu femenino bat. Ez dute horretan parte hartu nahi". Olatz Gonzalez antropologoak, Galarzaren GrALaren tutoreak, protagonista hitzaren jatorria azaldu zuen: "Proto eta agonista esan nahi du, hau da, agonerako lana egiten duena. Agonerako duina den pertsona, eta agona gerra da". Beraz, protagonista gizona da, agonerako duina delako. Agona egiten duelako. "Kantaitan protagonistak emakumeak dira, baina emakume hori zeihartasun bat bihurtzen da. Inpertsonala da". Ez dute aurpegirik. Kolektibo bat da, "protagonismoa galtzen dute. Herria lagundu behar dute eta ez dute nabarmendu nahi". Kintoak "guztiz" kontrakoa dira. Besteak beste, Celia Moros, Van Gennep, Victor Turner eta Bourdier antropologoen lanetan oinarritu da.\n"Antropologoa naiz eta tradizioak eta errituak izugarri gustatzen zaizkit. Baina aldatu daitezke eta aldatzeagatik ez du esan nahi lehen zuten garrantzia hori galtzen dutela". Errituak eta tradizioak gizarte eta ziklo baten isla direla azaldu du Galarzak: "Errituak gizartea eraikitzen du eta gizarteak erritua eraikitzen du". Hortaz, antropologoak festa hauek ospatzean "kontziente" izatea nahi du, "zertan parte hartzen ari diren eta nola parte hartzen duten konturatzea". Bestetik, "gizona izateko" ez direla gauza "horiek" egin behar esan du: "Ez da behar petardo bat estolda batean sartzea gizona zarela erakusteko". Baina hori ikustea zaila da. Jarrera kritikoa izatea nahi du: "Gazteak nik uste kritikoagoak direla, baina guk ere hausnartu behar dugu. Zaintza ez da berez txarra, baina muga horretatik aldentzea oso zaila da".


Etxerat AE - Ruben Garate gogoan! Urrunketarekin bukatu behingoz!\nRuben Garate gogoan! Urrunketarekin bukatu behingoz!\nETXERAT (2021-II-11). Hogeita bat urte betetzen dira Ruben Garate 'Anselmo' otxandioarra hil zela auto istripu baten ondorioz. Urrunketaren eraginez hil zen Ruben Garate, Alcalá-Mecoko espetxean lagun bat bisitatu ondoren gertatu zitzaion ezbeharra eta bera bezala, beste 15 pertsona hil dira salbuezpeneko espetxe politikaren eraginez.\nSufrikarioa behin betirako amaitzea nahi dugulako eta gertatu dena berriro inoiz gerta ez dadin, senide eta gertukoen aurkako kondena eten egin behar da. 2020an 9 senide eta lagun kaltetuak suertatu ziren auto istripuen ondorioz. Eta 2021ko urtarrilan, euskal preso baten gertuko batek, istripu bat pairatu du Soriako espetxean bisita egin ondoren\nEtxerat Elkarteak dei egiten du bihar, otsailak 12, Ruben Garateren oroimenez Otxandion 18:30etan gauzatuko den elkarretaratzean parte hartzeko. Berriro inoiz gerta ez dadin, dispertsioa eta urrunketarekin bukatu behingoz!


2017ko errenta-kanpaina | Laboral Kutxa\nPertsona Fisikoen Errentaren gaineko Zergaren kanpaina betean gaudela, komenigarria da horren alderdi nagusiak gogoratzea, batez ere enpresa-jardueren errentei buruzkoak, jarduera ekonomikoa sustatzearekin lotutako kengarriak eta ekitaldi horretako zergak dituen berritasunak. Nolanahi ere, profesionalei, autonomoei eta, orokorrean, zergadun guztiei begira, berritasunak ez dira oso garrantzitsuak.\nAurten ia ez dago berritasunik pertsona fisikoen errenta-aitorpenaren araudi aplikagarrian; izan ere, zerga aldatzear dago, Sozietateen gaineko Zerga erreformatu ostean.\nNork egin behar du errenta-aitorpena?\nErrenta-aitorpena aurkeztu behar dute, besteak beste, jarduera ekonomikoa duten guztiek. Era berean, gogoratu langabezia-prestazioa eta erretiro-pentsioa ere lan-etekintzat hartzen direla.\nBeraz, besteak beste, errenta-aitorpena honako hauek aurkeztu behar dute:\nJarduera ekonomikoa duten zergadunek. 2017. urtean norberaren kontura jarduera ekonomikoa izan duten zergadun guztiek (EJZn alta emanda dauden autonomoek).\n2017. urtean 20.000 €-tik gorako lan-etekin gordinak izan dituzten zergadunek (baterako aitorpenetan muga hori pertsona bakoitzeko aplikatzen da). Hau da, 2017an lan egin eta urteko nomina guztien zenbateko gordinen batura 20.000 €-tik gorakoa duten guztiek.\n2017. urtean 12.000 €-tik 20.000 €-ra bitarteko lan-etekin gordinak izan dituzten zergadunek, besteak beste, honako kasu hauetan:\nZergadunak ordaintzaile batengandik baino gehiagorengandik jaso baditu errentak, edo kontratu bat baino gehiago sinatu badu edo lehendik zuen kontratua luzatu badu.\nZergadunak ezkontidearengandik edo izatezko bikotekidearengandik pentsio konpentsatzaileak edo elikagaietarako urteko ordainketak jaso baditu, seme-alaben aldeko ordainketak ez direnak, epailearen erabakiz.\nZergadunak Euskal Autonomia Erkidegoko Foru Erakundeek onartutako araudia ez den beste baten arabera kalkulatutako atxikipenak edo lanaren konturako diru-sarrerak aitortu behar baditu, edo horiek ez badira Foru Aldundietakoren batean sartu.\nKapitalaren etekin gordinen eta ondare-irabazien arteko batura guztira 1.600 €-tik gorakoa bada (zenbateko gordina). Adibidez, epe finkorako ezarpenen, aurrezki-kontuen, altxorraren letren, bonuen eta abarren interesek sortutakoak, eta higiezinak, akzioak, inbertsio-fondoak eta abar saltzetik lortutakoak.\nKapital higiezinaren etekinak izan dituzten zergadunek. Hau da, higiezinen bat (etxebizitza, bulegoa, lokala etab.) alokatzeagatik diru-sarrerak izan dituztenek.\nEnpresa-jardueraren ondoriozko galerak konpentsa daitezke?\nJarduera ekonomikoen etekinak bateratzeari eta konpentsatzeari dagokienez, jardueren etekin negatiboak jardueren etekin positiboekin bakarrik batera daitezke. Jardueren etekin negatiboak bateratu gabe gelditzen badira, jarduerak etekin positiboak izango dituen hurrengo 15 ekitaldietan konpentsatu ahal izango dira.\nJardueren etekin negatiboak ekitaldian bateratzen dira edo etorkizuneko ekitaldietan konpentsatzen dira zergadun beraren jardueren etekin positiboekin. Aitorpen bateratuen kasuan, familia-unitateko kide baten etekin negatiboak beste kidearen positiboekin bateratu edo konpentsatu daitezke.\nZein kenkari aplika dakieke zergadunei? Jarduera ekonomikoak egiteagatiko kenkariak\nKenkariei erreparatuta, ez dago aldaketarik aurreko urteekin alderatuta. Gehien erabiltzen den kenkaria ondorengoei dagokiena da, eta horren atzetik datoz etxebizitzarenak -erosketa eta salmenta—, pentsio-planetara egindako ekarpenenak, 65 urtetik gorakoenak eta desgaituenak. Lurraldeen artean kasu batzuetan ezberdintasun txikiak daude zenbatekoetan, baina ez dira nabarmenak.\nJarduera ekonomikoa duten pertsonentzat interesgarriak izan daitezke jarduerok sustatzeko kenkari bereziak. Horiek ditugu aztergai artikulu honetan.\n[IKUSI JARDUERA EKONOMIKOAK SUSTATZEKO 2017-KO PFEZ KENKARIEI BURUZKO ARTIKULUA]\nApirilaren 10ean, asteartez, hasi zen Nafarroan 2017ko Pertsona Fisikoen Errentaren gaineko Zergaren (PFEZ) eta Ondarearen gaineko Zergaren kanpaina.\nAitorpenak formatu fisikoan aurkezteko borondatezko epea 2018ko apirilaren 17an hasi eta ekainaren 22an bukatuko da. Zeregin horretarako prestatuta dauden Ogasunaren bulegoetan aurkeztu behar dira paperean formalizatutako aitorpenak. Dena den, apirilaren 10etik aurrera aurkez daiteke aitorpena bide telematikotik (programa informatikoak eta Nafarroako Ogasunaren “Errenta” aplikazioa erabilita). Web berria jarri da abian: www.graciasati.info eta www.zuriesker.info\nAitorpena egin beharra izateko irizpideak ez dira aldatu 2016ko kanpainarekin alderatuta. Behartuta daude aitorpena egitera etekin hauek izan dituzten zergadunak:\n250 euroko edo gehiagoko lan-etekin gordinak.\nKapital higigarriaren etekin edo errendimenduak eta ondare gehikuntzak, 1.600 euro gordineko edo gehiagoko atxikipena dutenak, eta beste errenta batzuk jasotzen dituzten zergadunak (enpresaburuak eta profesionalak, errentatzaileak…), errenta horien zenbatekoa edozein dela.\nAraudiari aldaketak egin zizkioten 2017ko abenduan, eta horietako batzuk 2017ko urtarrilaren 1etik aurrera aplikagarriak direnez, eragina izango dute kanpaina honetako aitorpenean. Hauek dira berritasunik garrantzitsuenak:\nartikuluko errenta salbuetsiei dagokienez, egitura berrantolatu da. Gogoratu beharra dago errenta salbuetsi horien artean dagoela langabezia-prestazioaren ordainketa bakarra.\nLan-etekinei erreparatuta, pentsio-planak edo aurreikuspen-plan bermatuak dituzten langileen kasuan, jasotako zenbatekoaren gaineko % 40ko murriztapena aplikatuko da, baina prestazioa jaso aurreko urtean egindako ekarpenak kenduta; gainerakoak ez du muga hori izango.\nEnpresa-jardueren etekinei dagokienez, otsailaren 2ko 11/2017 Foru Aginduan jasota dauden jarduerak egiten dituzten zergadunek, 2017ko etekin garbia PFEZren zenbatespen objektiboaren araubidearen arabera zehazten dutenek, % 5eko murriztapena izango dute.\n[IKUSI PERTSONA FISIKOEN ERRENTAREN GAINEKO ZERGAREN ZENBATESPEN OBJEKTIBOAREN ERREGIMENEAN SARTUTAKO JARDUERAK]\nOndarearen gehikuntzen eta murrizketen kasuan, ohiko etxebizitzaren transmisioagatiko salbuespena 65 urtetik gorakoei aplikatzen zitzaien, eta ekitaldi honetan, berriz, 70 urtetik gorakoei.\nLikidazio-oinarri orokorrari erreparatuta, gizarte-aurreikuspeneko sistemei egindako ekarpenen gehieneko muga jaitsi egin da, oro har 5.000 eurotik 3.500 eurora, eta 50 urtetik gorako partaidetzadunen kasuan 7.000 eurotik 6.000 eurora.\nDohaintzen ondoriozko kuota-murriztapenen gaiari helduta, PFEZren subjektu pasiboek dohaintzan emandako lehenengo 150 euroen % 80ko kenkarirako eskubidea dute, subjektu pasibo bakoitzeko eta zergaldi bakoitzeko. 150 eurotik gorako zenbatekoek % 35eko kenkarirako eskubidea izango dute.\nAlargun-pentsioei dagokien kenkarian, LGSaren erreferentzia kendu eta 9.906,40 euroko zenbatekoa finkatu da; hori aplikatu ahal izateko, subjektu pasiboak ez du Ondarearen gaineko Zergaren aitorpena aurkezteko betebeharrik izan behar.\n“Zoru-klausulak” itzultzeagatik jasotako zenbatekoei dagokien zerga-tratamendua aipatu behar dugu; izan ere, ez dira PFEZren zerga-oinarrian sartuko dagokien kalte-ordain interesekin batera, aurreko ekitaldietan eman zaien tratamenduaren arabera.


Aldundiak eta Udalek Gipuzkoako kultur politikak ebaluatu dituzte - Artikulua - ORAIN Gipuzkoa\nAldundiak eta Udalek Gipuzkoako kultur politikak ebaluatu dituzte\nEraldaketa, Partaidetza eta Berrikuntza dira kultur politika berriaren ardatzak\nKBulego zerbitzu berria, kultur proiektuak internazionalizatzeko laguntzak eta Koldo Mitxelena Kulturuneko berrikuntza izan dira besteak beste, mintzagai.\nItxaso: “Eraldaketa, Partaidetza eta Berrikuntza dira kultur politika berriaren ardatzak”\nKultura Saretzen osatzen duten kulturako zinegotzi eta teknikoek urteko Batzar Orokorra egin dute Getariako Balenciaga Museoan Kultura Departamentuko arduradunekin Departamentuko kultur politika ebaluatzeko eta datozen urteko planak aztertzeko. KBulego zerbitzu berria, kultur proiektuak internazionalizatzeko laguntzak eta Koldo Mitxelena Kulturuneko berrikuntza izan dira besteak beste, mintzagai. Gipuzkoako Aldundiaren gidaritzapean sortutako Kultura Saretzen egitasmoaren helburu nagusia da ezagutzak eta baliabideak konpartitzea, elkarlanean eta sarean arituz.\nBileran, Denis Itxaso Kultura Diputatuak KBulegoa, kultura-sektore osoari laguntzeko eta aholku emateko bulego berria aurkeztu die. Bulegoak azaroaren 27an ireki zituen ateak. Bulego honek ekarriko du Foru Aldundiak inplikazio jarraitu bat izatea laguntza eskaintzen dien kultura- eta sorkuntza-enpresak garatzeko prozesuan. Barne hartuko du aholku ematea kulturaren alde lan egiten duten sortzaile, elkarte, erakunde eta enpresei, baldintzarik onenak sor daitezen sektore hori garatzeko. Horrez gain, Kultura Departamentuaren laguntza-programei buruzko informazioa emango du eta baita beste erakundeena ere, eragileen arteko sareak eta hitzarmenak ezartzen lagunduz. Hori dela eta, garrantzitsua da Udalek Kbulegoa ezagutzea, erakundeen arteko elkarlana estua eta etengabea izan dadin.\nItxasok esan duenez, legealdi honetan bere Departamentuak hitzemandako ekimenen % 50 baino gehiago burutu ditu, eta gainerakoak bidean dira. "Kultura politika berri baterako oinarriak ezarri ditugu perspektiba progresista, multikultural eta urbano batetik, azken urteetako eraldaketari eta datozen eraldaketei erantzuteko asmoz, ziur gaude kultura gizartea eraldatzeko, balioak berreskuratzeko eta Gipuzkoaren progresurako funtxezko lanabesa dela”.\nItxasoren arabera, “etengabe garatzen ari garen hausnarketa baten ondorioa dira ezarri ditugun politikak sortzaileen, entitateen eta oro har Gipuzkoako gizartearen eskaera, testuinguru eta behar berriei erantzunak emateko. Egindako kudeaketa hiru ardatzetan datza: Eraldaketa, Partaidetza eta Berrikuntza, eta ardatz horiek Gipuzkoarako kultura politika berri baterako oinarriak jarri dituzte, zeinak horiek ere oinarritzen baitira, besteak beste, elementu hauetan: KBulegoa, Elías Querejeta Zine Eskola (EQZE), Koldo Mitxelena Kulturunea liburutegia berritzea, Komunikazio digitala indartzea, Gordailua sendotzea Gipuzkoako Ondare Bildumen Zentro bezala eta lurraldeko paisaia museistikoari dagokionez, Untzi Museoa birdefinitzea (Euskadiko Itsas Museo berria), Indartzea, funtsen digitalizazioaren bidez, eta jendaurrean jarrita, Gipuzkoako Artxibategi Nagusia eta Gipuzkoako Protokoloen Artxibategi Historikoa, eta talentuak sustatzeko proiektuak: Kultur Dealers, Meta, Katapulta, Lokal art pareta eta Izango Zara talentuaren aldeko bekak.\nBileran, hitz egin da ere dantza egiteko leku publikoen mapari buruz, EUSKO IKASKUNTZAko eta ELHUYAR FUNDAZIOko Ondarebideak proiektuari buruz eta udalek azaldu dituzten beste hainbat gaiei buruz ere.